Okuba Omuyigirizwa—Kikulu Kwenkana Wa? | Obulamu bwa Yesu\nOkuba Omuyigirizwa—Kikulu Kwenkana Wa?\nEKIZINGIRWA MU KUBA OMUYIGIRIZWA\nYesu ayigirizza ebintu ebikulu ennyo ng’ali ku kijjulo ew’omu ku bakulembeze b’Abafalisaayo. Kati Yesu yeeyongerayo ku lugendo lwe ng’agenda e Yerusaalemi, era ekibiina ky’abantu ekinene kimugoberera. Lwaki? Ddala abantu abo baagala okufuuka abagoberezi be aba nnamaddala, ka kibe ki ekizingirwamu?\nBwe baba batambula nga bagenda, Yesu ayogera ekintu ekiyinza okwewuunyisa abamu. Agamba nti: “Omuntu bw’ajja gye ndi n’atakyawa taata we, maama we, mukazi we, abaana be, baganda be, bannyina awamu n’obulamu bwe, tayinza kubeera muyigirizwa wange.” (Lukka 14:26) Kiki Yesu ky’ategeeza?\nYesu tagamba nti abayigirizwa be balina okukyawa ab’eŋŋanda zaabwe. Mu kifo ky’ekyo, Yesu alaga nti okwagala kwe balina eri ab’eŋŋanda zaabwe tekulina kusinga okwo kwe balina eri ye, nga bwe kyali eri omusajja gwe yayogeddeko mu lugero, eyagaana okugenda ku kijjulo olw’okuba yali yaakawasa. (Lukka 14:20) Bayibuli eraga nti jjajja w’Abayudaaya Yakobo ‘yakyawa’ Leeya n’ayagala Laakeeri, ekitegeeza nti okwagala kwe yalina eri Laakeeri kwali kusinga okwo kwe yalina eri Leeya.—Olubereberye 29:31; obugambo obuli wansi.\nYesu era agamba nti omuyigirizwa we alina okukyawa “obulamu bwe.” Ekyo kitegeeza nti omuyigirizwa owa nnamaddala alina okwagala Yesu okusinga bw’ayagala obulamu bwe, n’aba nga mwetegefu n’okubufiirwa bwe kiba nga kyetaagisa. Mu butuufu, okuba omuyigirizwa wa Kristo, buvunaanyizibwa bwa maanyi nnyo, era tebusaanidde kutwalibwa ng’ekintu eky’omuzannyo. Omuntu yeetaaga okufumiitiriza ennyo nga tannasalawo kufuuka muyigirizwa wa Kristo.\nOkuba omuyigirizwa wa Yesu kiyinza okuviirako omuntu okwolekagana n’embeera enzibu oba okuyigganyizibwa. Yesu agamba nti: “Buli ateetikka muti gwe ogw’okubonaabona n’angoberera, tayinza kubeera muyigirizwa wange.” (Lukka 14:27) Mu butuufu, omuyigirizwa wa Yesu owa nnamaddala alina okuba omwetegefu okuvumibwa nga Yesu bwe yavumibwa. Yesu agamba nti abalabe be bajja kutuuka n’okumutta.\nBwe kityo, abo abatambula ne Yesu basaanidde okufumiitiriza ennyo ku ebyo ebizingirwa mu kuba omuyigirizwa wa Kristo. Yesu akkaatiriza ensonga eyo ng’awa ekyokulabirako kino. Agamba nti: “Ani ku mmwe ayagala okuzimba omunaala atasooka kutuula wansi n’abalirira ebyetaagisa okulaba obanga alina ebimala okugumaliriza? Bw’atakikola, ayinza okuzimba omusingi naye n’alemererwa okumaliriza okuzimba omunaala.” (Lukka 14:28, 29) N’olwekyo, nga tebannaba kufuuka bayigirizwa ba Yesu, abantu abatambula naye ng’agenda e Yerusaalemi basaanidde okuba abamalirivu okutuukiriza mu bujjuvu obuvunaanyizibwa obuzingirwamu. Yesu yeeyongera okulaga obukulu bw’ensonga eyo ng’awa ekyokulabirako ekirala. Agamba nti:\n“Kabaka ki agenda okulwana ne kabaka alina abasirikale 20,000 atasooka kutuula wansi ne yeebuuza ku banne obanga anaasobola okumulwanyisa ng’alina abasirikale 10,000? Bw’aba nga ddala taasobole kumulwanyisa, atuma ababaka n’asaba batabagane ng’oli akyali wala.” Okusobola okukkaatiriza ensonga eyo, Yesu agamba nti: “Bwe kityo nno, mukimanye nti buli muntu yenna ku mmwe bw’ateefiiriza bintu bye tayinza kuba muyigirizwa wange.”—Lukka 14:31-33.\nKya lwatu nti ebigambo bya Yesu ebyo tebikwata ku kibiina ky’abantu abo bokka abatambula naye. Mu butuufu, abo bonna abayiga ebikwata ku Kristo balina okuba abeetegefu okukolera ku ebyo by’agamba. Bwe baba ab’okuba abayigirizwa ba Yesu, balina okuba abeetegefu okwefiiriza buli kimu kye balina, kwe kugamba, ebintu byabwe awamu n’obulamu bwabwe. Eyo nsonga nkulu nnyo omuntu gy’asaanidde okufumiitirizaako n’okuteeka mu ssaala ze.\nKati Yesu addamu okwogera ku kintu kye yayogerako mu kubuulira kwe okw’oku Lusozi bwe yagamba nti abayigirizwa be “munnyo gwa nsi.” (Matayo 5:13) Ayinza okuba nga yali alaga nti ng’omunnyo bwe gukuuma ekintu obutayonooneka, n’abayigirizwa be basobola okuyamba abantu obutayonoonebwa mu by’omwoyo ne mu mpisa. Kati ng’anaatera okumaliriza obuweereza bwe, agamba nti: “Gwo omunnyo mulungi; naye singa gusaabulukuka, kiki ekiyinza okuzzaamu obuka bwagwo?” (Lukka 14:34) Abo abamuwuliriza bakimanyi bulungi nti ogumu ku munnyo oguli mu kitundu ekyo si mulungi kubanga gutabuddwamu ebintu ebirala, bwe kityo ne guba nga tegukyalina nnyo mugaso.\nBwe kityo, Yesu akiraga nti n’abo abamaze ebbanga eddene nga bayigirizwa be balina okufuba okulaba nti tebaddirira mu ekyo kye baasalawo okukola. Singa baddirira, baba tebakyali ba mugaso, okufaananako omunnyo ogusaabulukuse. Singa ekyo kibaawo, abantu basobola okubasekerera. Okugatta ku ekyo, baba tebakyasiimibwa mu maaso ga Katonda, era bayinza n’okuleeta ekivume ku linnya lye. Yesu akiraga nti kikulu nnyo okwewala ebyo okubaawo ng’agamba nti: “Alina amatu ag’okuwulira, awulire.”—Lukka 14:35.\nKiki Yesu ky’ategeeza bw’agamba nti omuyigirizwa alina ‘okukyawa’ ab’eŋŋanda ze awamu “n’obulamu bwe”?\nLwaki Yesu awa ekyokulabirako ekikwata ku kuzimba omunaala n’ekyo ekikwata ku kabaka alina eggye?\nKiki kye tuyigira ku ebyo Yesu bye yayogera ku munnyo?\nFuba Okutuuka ku Mutima gw’Ab’Eŋŋanda Zo Abatali Bakkiriza


Bukedde Online - Emmere gy'olya n'ofuna amaanyi g'ekisajja\nEmmere gy'olya n'ofuna amaanyi g'ekisajja\nOkuwummula kuliisa obwongo n'odda ku mulim...\nBudalah Sempijja ow'e Kateera agamba nti, eddagala ly'amaanyi g'ekisajja kirabika abamu ku balikola batabulamu ebintu ebitategeerekeka kubanga bw'olikozesa likuleetera entunnunsi, nalikozesaako omulundi gumu era ne nfuna ekizibu ekyo saabiddira.\nBuli w'oyita mu Kampala n'ebitundu ebirala naddala ebyetooloddewo owulira ebizindaalo ebiyita abalina ebizibu n'amaanyi g'ekisajja ssaako abao abatawera basembere bayambibwe.\nEddagala ly'amaanyi g'ekisajja kye kimu ku bika by'eddagala erisinga okubeera n'akatale mu ggwanga era lino litundibwa abasawo ab'ekinnansi n'abagaba ery'ekizungu nga buli alitunda akakasa alina obuzibu bw'ajja okutereera.\nDr. Sam Muliira, okuva ku Lisa Medical Center e Mengo agamba nti mu kiseera kino abantu bangi balina okusoomoozebwa mu nsonga z'obufumbo ate obuzibu buli mu butamanya wa awatuufu aw'okulaga okuyambibwa ku kye balina okukola okubuvvuunuka olwo ne bagula buli kye bagwaako.\nEbizibu omuntu akozesa eddagala ly'amaanyi g'ekisajja by'ayolekedde\nErisinga libeeramu ekirungo eky'amaanyi ekiwaga ebinywa mu mubiri nga lino likyusa enkola y'omubiri gwonna ne weeyongera okunafuwa.\nBw'otandika okulinywa kizibu okulyewala nga bw'otolikozesa tobeera na busobozi kubaako kye weekolera.\nLirwaza omutima kuba lirinnyisa emisinde kwe gukubira mu kiseera embeera eyo w'ebeera teyeetaagisa.\nOlw'okuba eddagala lino likwata butereevu ku ntambula y'omusaayi, obumu ku bubonero obulaga nti litandise okukukolako obulabe kwe kutandika okuwuuma amatu eky'obulabe.\nLirumya nakanyama n'omugongo.\nBw'olikozesa ebbanga eddene otandika okulumwa omutwe, emisuwa egikwatagana n'ennyindo gizibikira n'ofuna obuzibu bw'ekiwanga.\nDr. Sam Muliira agamba nti, ku nsi teriiyo ddagala litalina buzibu ssinga olikozesa bubi, wabula eky'enjawulo kiri nti eddagala erimu obuzibu bwalyo tebulabikirawo naddala ery'ekinnansi abantu kye bava balowooza nti teririna bulabe eri omuntu.\nDdi lwe wandikozesezza eddagala ly'amaanyi g'ekisajja\nOmusajja akyesobola si kirungi kukozesa ddagala lya maanyi ga kisajja kubanga likukosa engeri omubiri gye gukola era amaanyi ag'obutonde gatandikirawo okukendeera.\nEddagala lino teriwonya kizibu kya maanyi matono wabula likuwa amaanyi mu kaseera buseera era omuntu asaanidde okulikozesa ng'agenda mu kisaawe nga wabulayo ekiseera ekitasukka ssaawa.\nNga tonnakozesa ddagala lino, sooka weebuuze ku musawo oba osaanidde okulikozesa kino tekiriiko zzungu oba ery'ekinnansi eritundibwa ku nguudo.\nEbika by'emmere n'ebyokunywa by'okozesa n'ofuna amaanyi g'ekisajja\nEmmere okuli; akawunga, lumonde, ebibala omuli amenvu, wootameroni, entuntunu, enkomamawanga, kaamulali, kaawa, entangawuzi, spinach, ebiryo by'ensujju, cokoleeti n'ebirala.\nEbyokulya ebyo bw'obyemanyiiza biyambako mu ntambula y'omusaayi ennungi mu mubiri ssaako okuyamba ku kukendeeza ku bukoowu bw'omubiri era ebyo bwe bitereera osobola okutereera.\nOmwenge n'enjaga ssaako ebiragalalagala ebirala.\nObulwadde bwa sukaali, n'ebirala.\nDr. Sam Muliira\nBamulekwa bagoba muka kitaabwe mu byâ€™obugagga\nKkooti eremesezza abagoba nnyabwe awaka


OWEK. NABBOSA BATULABIRE - PATRICK OBOI AMURIAT - Radio Simba - Ennene\nOWEK. NABBOSA BATULABIRE – PATRICK OBOI AMURIAT\nJune 11, 2021 Mubiru Ali\nPulezidenti wa Forum for Democratic Change – FDC Patrick Oboi Amuriat avuddeyo ku kya Muky. Joyce Nabbosa Ssebugwawo; “Bannakibiina kya FDC, mbalamusizzaako era nina obubaka okuva e Najjanankumbi.\nNga bwemwakitegeddeko nti Owek. Joyce Nabbosa Ssebuggwawo eyaliko omumyuuka wa Pulezidenti wa FDC yalonddeddwa ng’omubeezi wa Minisita mu Gavumenti ya nakyemalira. Nkakasa nti akirizza ekifo kino ekimenya akawayiro 12 aka Ssemateeka wa FDC. Nabwekityo abeera takyali mmemba wa FDC era abadde asuddewo ekifo kye ng’omumyuuka wa Pulezidenti wa FDC.\nTumusiima olwemirimu gye n’okwekwayo Owek. Ssebuggwawo kwawaddeyo okulaba nti ekibiina kikola okusukka mu myaka 20. Byeyerekerezza mu byobufuzi okulaba nti tubeerawo yabyeyononedde naddala mu kaseera wetubadde tumwetaagira nnyo okulaba nti tufuna enkyuukakyuuka.\nOkusalawo kwe okwabulira ekibiina yegatte ku nnakyemalira akikoze nga muntu so ssi nga FDC era teyatwebuzizaako. Kati yegasse ku banne abatulekawo edda naye akimanye nti atulese tuli ggulugulu n’okusingawo.\nNkimanyi bulungi nti okugenda kkwe wadde kuluma naye ekibiina tekigenda kuggwa wabula kitwongedde maanyi kukola nnyo okutuukiriza ebiruubirirwa byaffe.\nNkuubiriza Bannakibiina obutalumba Owek. Ssebuggwawo kuba tekirina kyekyongera ku kibiina n’ekiruubirirwa kyakyo ate sinkola ya FDC.\nNga maze okwebuuza ku bonna mu FDC ngenda kulonda agenda okugira ngamuddira mu bigere mu wiiki bbiri ezijja.\nEri Maama Joyce Nabbosa Ssebuggwawo, nkwagaliza buwanguzi mu byonna era nsuubira ojjakubaako kyokolera eggwanga mu kifo kyo kino ekiggya.\nEnzigi za FDC zisigadde nzigule gyoli nayenna eyatwabulira bwemuba mwagala okuuda tubaaniriza.\nKatonda abeere nammwe.\nPrevious Previous post: Abantu batabukidde Muky. Ssebuggwawo nti teyalonda Amuriat\nNext Next post: MW. KIBALAMA ADDUSIDDWA MU DDWALIRO E BOMBO


Bukedde Online - Gaddafi waakuvunaanirwa Libya\nGaddafi waakuvunaanirwa Libya\nBurkina Faso eyise Gaddafi emubudamye\nAbayeekera bazingizza Gaddafi\nCol. Gaddafi yaggulwako emisango gyâ€™okutta abantu nâ€™ebikolobero ebiralaÂ era kkooti yâ€™ensi yonna yamuyisaako ebiwandiiko â€˜bakuntumyeâ€™ ne mutabani we Saif al Islam.\nWabula omukungu ku kakiiko kâ€™abayeekera, Guma al-Gamaty, yategeezezza nti Gaddafi waakuvunaanibwa mu Libya so si\nWabula omukungu ku kakiiko kâ€™abayeekera, Guma al-Gamaty, yategeezezza nti Gaddafi waakuvunaanibwa mu Libya so si mu kkooti ya nsi yonna.\nYagambye nti Gaddafi azzizza emisango mingi okuva mu 1969 lwe yawamba obuyinza era gyonna alina okugivunaanibwa nâ€™agamba nti tebayinza kumuwaayo mu kkooti okuvunaanibwa emisango gyazzizza mu myezi mukaaga gyokka.\nGamaty yagambye ntiÂ kkooti yâ€™ensi yonna eyinza nâ€™okuwa Gaddafi ekibonerezo ekyâ€™olusaago songa bbo mu Libya baagala aweebwe ekibonerezo ekyâ€™omuzinzi.\nYagambye nti wadde Gaddafi akyabuze, balina essuubi nti bajja kumuzuula ne bwe buliba ddi nâ€™agattako nti bonna abakungu ba Gavumenti abalina ebikolobero bye bazza mu myaka egiyise bajja kuvunaanibwa ngâ€™amateeka ga Libya bwe galagira.\nObutakkaanya mu bayeekera\nObutakkaanya bubaluseewoÂ mu bayeekera e Benghazi oluvannyuma lwâ€™abakabinja akamu okulumba abakulira akakiiko akafuzi akaÂ National Transition Council (NTC) nti abakungu baako tewali njawulo na Gaddafi kubanga baabadde mu Gavumenti okumala ebbanga.\nAkabinja akayitibwa February 17 BrigadeÂ akagambibwa okubeera aka bannalukalala abaagala Libya okufugibwa ku musingi gwâ€™Obusiraamu.\nAkulira akabinja kano, Ismail al Slabi yagambye nti ssentebe wa NTC, Mustafa Abdel Jalil ne banne balina okulekuliraÂ kuba be bamu ne Gaddafi. Yagambye nti nâ€™omugaso gwâ€™akakiiko ka NTC tegukyaliwo okuva Gaddafi lwe yafuumuddwa kati ekyetaagisa kutegeka kulonda.\nNTC kaliko abantu 40 okuli abaali basajja ba Gaddafi abaamwabuliraÂ ngâ€™obwegugungo butandise nâ€™abalala abaasangibwa nga bawakanya Gaddafi nga basinziira ebweru wa Libya.\nSalabi ayagala bonna balekulira kuba balina akakwate ku Gaddafi. Akabinja kyaÂ Salabi kalimu abalwanyi abasoba mu 3,000 era ke kaasinga okulemesaÂ amagye ga Gaddafi okuwamba ekibuga Benghazi mu biseera ebyasooka ebyâ€™olutalo lwâ€™omu Libya.\nOmuyimbi Red Banton agaanye okuva mu Kampala!\nEmirimu 8 gy'oba oyigiriza omwana mu mwezi ogusigaddeyo


Bukedde Online - Buli kyalo e Bukunja kyakuweebwa emmundu 5 okukuuma Vanilla\nABAKULEMBEZE mu disitulikiti ye Buikwe bawabudde ku bakuumi abataano ku buli kyalo ab’okuweebwa emmundu okukuuma vanilla, baleme kubeera abo abatalina mirimu na by’akukola wabula abalimi ba vanilla bennyini\nVanilla kati bamukuuma na mmundu e Buikwe.\nABAKULEMBEZE mu disitulikiti ye Buikwe bawabudde ku bakuumi abataano ku buli kyalo ab’okuweebwa emmundu okukuuma vanilla, baleme kubeera abo abatalina mirimu na by’akukola wabula abalimi ba vanilla bennyini.\nAbakulembeze era baasabye abalimi b’ebikajjo ne vanilla bakomye okutereka ssente ennyingi mu busuwa ne mu nsuku wabula mu bbanka entongole kiyambe okunyweza ebyokwerinda.\nBino byabadde mu lukiiko lw’abalimi ba vanilla n’abakulembeze ku magombolola n’ebyalo olwategekeddwa aba Uganda Vanilla e Lubongo mu ggombolola y’e Ngogwe okuteesa ku by’okunyweza ebyokwerinda mu magombolola gonna agalima vanilla.\nSsentebe wa disitulikiti y’e Buikwe, Mathias Kigongo yagambye nti musanyusu olwa gavumenti n’eggye lya UPDF okweyama okuwa ekitundu kino obukuumi kyokka n’asaba abagenda okusunsula abavubuka abataano ku buli kyalo enkizo bagiwe abo abalima vanilla.\nGgombolola y’e Ngogwe erimu ebyalo 73, yaakufuna emmundu nnyingi ekyawalirizza Kigongo okuteesa nti kisaana abakuumi bano babeere n'akakwate ku vanilla gwe bakuuma.\nKigongo yagambye nti disitulikiti n’abakulira eby’obulimi bagenda kusomesa abalimi ku bya bbanka n’okubakunga okukomya okutereka ensimbi ennyingi mu mayumba.\nSsentebe wa ggombolola ye Ngogwe, James Mbalule yasabye abalimi abafunye ensimbi kyokka nga tebalina ttaka lyabwe beegule bafune ebyapa, ate abatasobola kwegula bawe busuulu eri bannanyini ttaka.\nUmaru Kityo, akulira eby’okusomesa vanilla mu kitundu kino, yagambye nti mu kiseera kino abalimi ba vanilla basaanye okutandikawo ekibiina ky’obwegassi (Cooperative Union) ekinene ekibagatta mwe basobola okutereka ensimbi zaabwe, okwewola, n’okukola eddoboozi ery’awamu ku nsonga zonna ezibaluma.\nKityo yeebazizza abalimi abafunye ensimbi mu vanilla ne bazikolamu bizinensi endala okusitula enkulaakulana.\nOwa S1 bamutidde waka\nAyagala okumukolera ndi ku 07503......\nâ€˜Bannabuddu temutunda ettakaâ€™\nâ€˜Mukolagane nâ€™abaami ba Kabakaâ€™


Bukedde Online - Abooluganda lwa baze batugobaganya\nSsaalongo yanzirukako n'andekera abalongo\nSayizi y'obusajja bwange ntono\nNZE Getrude Ndagire, 31 essaawa eno mbeera mu Para Zone e Namasuba.\nNamala ne baze omukulu emyaka mwenda nga twalabagana mu 2008 era ebbanga eryo tebyali byangu.\nTwayagalanira ebbanga okukkakkana nga nfunye olubuto era omwana wange asooka namuzaalamu 2008.\nTerwali olwo ne nziramu ne nfuna olubuto olulala mu 2013 ne nzaala era nga tubeera fenna e Namasuba gye twali tupangisa mu kusooka.\nMu 2014, baze yatandika okukyuka era mu biseera ebyo we yansuulirako mwanamuwala Omugisu.\nKino kyannuma era amaziga nagakaaba. Mba nkyakaaba ate laba bw’angoba mu nju nti agyagalamu mukyala muto. Engeri gye saagala ntalo, nakwatamu ebyange ne ηηenda ntandike obulamu obupya.\nByonna bye twali tukoze ne baze ne mbimulekera beeyagale ne mukyala muto. Baba baakamala omwaka gumu nga bazadde n’omwana, baze ate n’akomawo gyendi.\nMu biseera ebyo nnali mbeera Wakasanke naye ng’ampa obuyambi wadde nga tebwali bungi, kuno nga kwe nkozesa buli kimu. Bwe yakomawo, ate naddamu buto okunsuuta nange amaaso ne gaziba. Twasenguka gye nnali mbeera ne tudda e Busega era eno gye nnazaalira omwana owookusatu mu 2016.\nWe twabeerera e Busega we twazimbira ennyumba yaffe e Namasuba olwo ng’omukyala yamugoba dda ng’amaze okumuzaalamu omwana.\nEnnyumba yaffe yaggwa ne tuteekako n’emizigo munaana era nga byonna tukolera wamu ne baze. Nasigala Busega nga njiiya ssente ate baze ng’abeera Namasuba n’abaana.\nMu December wa 2016 nga 6, baze yafa ne tuziika era olwavaayo ne nzira e Namasuba gye mba mbeera kuba ennyumba gye nnali mbeeramu e Busega, baze ye yali agisasula.\nBwe nadda e Namasuba, balamu bange ne bandagira nzireyo e Busega bajja kumpa obuyambi kye saamanya nti bangoba bbo kweddiza bintu. Bwe nadda e Busega, waayita ebbanga nga tewali kye bampa ate nga n’abaana baali banneegasseeko ne nnemererwa okutuusa landiroodi bwe yatugoba.\nTwaddayo mu maka gaffe e Namasuba, baganda ba baze ne batugoba kuba ne mukyala muto yali azze nga bagamba nti tewali mukyala yenna gwe baagala mu nju.\nNababuuza awookuteeka abaana abasatu be nnina kyokka nga bawoza kimu nti bajja kunzita ssinga siva mu bintu byabwe.\nNagenda ku poliisi ne babanga abakkirizza naye baagaana okundeka ne muggya wange wange okubeera obulungi Kati abaana beetaaga okusoma naye sirina ssente ate balamu bange wamu ne nnyazaala wange bangoba sirina waakudda. Simanyi kya kukola.\nBaze yanzigyako abaana\nOmukazi yeekwese n'abaana


Bukedde Online - Aba NATO bakubye Gaddafi bubi nnyo\nSsemujju ayimbuddwa e Luzira\nAyokezza ebintu bya bba lwa butamukyakaza ...\nWiikendi ewedde ennyonyi zâ€™abomukago zaatandise okusuula bbomu ku mbiri za Gaddafi mu kibuga Tripoli ku bye bayise ebifo wâ€™aduumirira olutalo kyokka nga mu butuufu baabadde bagenderera kukuba mpuku ze mwe yeekwese nâ€™abaanaba be ne bakyala be ngâ€™ekigendererwa kya kub\nWiikendi ewedde ennyonyi zâ€™abomukago zaatandise okusuula bbomu ku mbiri za Gaddafi mu kibuga Tripoli ku bye bayise ebifo wâ€™aduumirira olutalo kyokka nga mu butuufu baabadde bagenderera kukuba mpuku ze mwe yeekwese nâ€™abaanaba be ne bakyala be ngâ€™ekigendererwa kya kubatta.\nAmerika eyabadde yalangirira nti yava mu lutalo ate yakomezzaawo ennyonyi zaayo eziketta eza â€˜dronesâ€™ eziriko nâ€™emizinga egisobola obulungi okukuba mu bifo ebifunda ennyonyi ennywanyi endala we zaandibadde zirumya abantu baabulijjo.\nMinisita wa Bungereza owebyokwerindaÂ Â Liam FoxÂ yawadde Gaddafi amagezi agasembayo ave mangu mu buyinza oba sikyo mufu kubanga kati okusaaga kukomye.\nFoxÂ yategeezezza nti, â€œGaddafi bwâ€™aba agaanidde mu buyinza tewali nsonga lwaki aba NATO beemalira obudde nga bawoza â€œtumumaleko ebyokulwanyisa byalina asobole okuvaako.â€\nEggulo Fox yayolekedde Washington ekya Amerika okutokotaÂ mukulu munne bwe bafanaanya emirimu Robert Gates okukola pulaani enkukutivu egenda okuggya Gaddafi mu nsi eno.\nEbitongole byâ€™amawulire omwabadde ne Daily Telegraph byategeezezza nti Fox eyasoose okulayira nti â€œGaddafi vva mu buyinza oba sikyo tugenda kukuttaâ€, yagambye nti mu lukiiko lwe yagenzemu mu Amerika yabadde agenda kwanjiza ddalaÂ ensonga yâ€™okussa Col Gaddafi ku bantu NATO beetekeddwa okutta Libya bwâ€™ebeera ya kutereera.\nGADDAFI NAYE AWERA\nOMU ku batabani ba Gaddafi ategeezezza ntiÂ GaddafiÂ ebyâ€™okumutiisa okumutta tabitidde tajja kuwanika ali mu Tripoli yeekolera mirimu gye.\nSaif al-Islam yategeezezzaÂ ntiÂ bbomu za NATO ze yakubye muÂ ddiiro lya Gaddafi ngâ€™erowooza nti mwali zaagifudde busa kubanga GaddafiÂ amoga era waali si we wangu okumnala gamutuukako nâ€™olwekyo batwale eri.\nYagambye nti Col Gaddafi yeeyongedde maanyi na busungu ku balumbaganyi era abannyunnyunsi abazze okutabangula Libya.\nGavumentiÂ ya Gadaffi yategeezezza nti abantu abasoba mu 45 be batuusiddwaako ebisago mu bbomu za NATO ku nkomerero ya wikendi kyokka tebabalaze bamawulire nga bwe babadde batera okukola.\nAMERIKA, Bungereza ne Bufalansa zitegeka kuleeta kiteeso ekikkiriza amagye ga NATO agâ€™oku ttaka okuzinda Libya gawambe Gaddafi kyokka Russia erabudde okusimbira ekkuuli ekiteeso kino.\nMinisita wa Russia owâ€™ensonga Ezebweru Sergie Lavrov yategeezezza nti ekiteeso ekirala kyonna ekinaanyisibwa UN nga kigenderera okutwala olutalo lwâ€™omu Libya mu maaso , Russia ejja kukigaana.\nAbâ€™omukago okuleeta ekiteeso kino kiddiridde okukuba enfo za Gaddafi nga basinziira mu bbanga kyokka nga balaba tebakosezza nnyo magye ge.\nRussia yâ€™emu ku mawanga ga kirimaanyi agalinaÂ ebifo ebyenkalakkalira ku kakiiko kano ngâ€™amalala ye Amerika, Bungereza, Bufaransa ne China. Buli ggwanga ku mawanga gano lirina obuyinza okugaana ekiteeso ekiba kiyisiddwa UN era bwe ligaana , ekiteeso tekissibwa mu nkola.\nE MISRATA EMMUNDU ETOKOTA\nWADDE amagye ga GaddafiÂ agamuÂ gaagumbulukuse mu nfo zaagoÂ Â wakati mu kibuga Misrata, eggulo gaasibye gawandagaza ebikompola mu kibuga kino ne ku mwalo oguli mu mikono gyâ€™abayeekera.Â\nAbayeekera baabadde balumbye nâ€™amaanyi nga bakozesa emmundu ezisibiddwa ku mmotoka , ttanka nâ€™abalala nga basonga okuva mu kava zabwe basobole okwongera okuwamba ebitundu ebirimu aba Gaddafi kyokka nâ€™aba Gaddafi baabadde bakyerwanako.\nKyokka mu Misrata wakati, embeera yabadde nsirifu ngâ€™abayeekera bali mu kukonga ntegeka zikubira ddala magye ga Gaddafi.\nKu Mmande ennyonyi za NATO zaayambye abayeekera bwe zaakubye amagye ga Gaddafi agabadde gapanze ebyokulwanyisa okumpi nâ€™ekibuga kino nga gategeka kubanganga.\nAMAFUTA GABUZE MU TRIPOLI\nAMAFUTA gâ€™emmotoka gafuuse ga kkekkwa mu kibuga kya Libya ekilulu Tripoli era nga ku masundiro agamu layini ziweza obuwanvu bwa kilomita 5.\nLibya wadde ggwanga erisima amafuta naye enzizi zaago ezisinga zikubiddwa abayeekera ate eziri mu bitundu ebiri mu mikono gyâ€™abayeekera ne Gaddafi nâ€™azookya.\nAbayeekera baakola dda endagaano ne Qatar era nga baatandika okutunda amafuta okugayisa ku mwalo gwâ€™e Benghazi sso nga Gaddafi ye takkirizibwa.\nYITALE EREESE ENNYONYIÂ\nKATIKKIRO waÂ YitaleÂ Silvio BerlusconiÂ akkirizza ennyonyi zâ€™eggwanga lye ennwanyi okutandika okutimpula amagye ga Col Gaddafi nâ€™enfo zâ€™ebyokulwanyisa obuteddiza batere bamumale amaanyi agenede.\nYakubidde mukulu munne Barack Obama nâ€™amwanjulira amawulire ago ntiÂ Yitale nayo esazeewo okuwagira aba NATO mu kukuba Col Gaddafi.\nKu nnyonyi Yitale kweyongedde ttanka ezitambulira ku nnyanja ne ku ttanka ezaatandise edda okuva ku mmeeri zaayo ennwanyi nga ziyingira emyalo gya Yitale.\nAmagye ga Yitale agâ€™omu bbanga galina ennyonyi ezisoba mu 500 kyokka nga muno mulimu ennwanyi, ennetissi nâ€™enkessi.


Ekyama ky’olusuku kiri mu kwekolera bigimusa\nKKAMPUNI ya Vision Group efulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2016. Abanaavuganya mu mpaka zino mujja kutuweereza amannya gaabwe ku omulimiasinga@newvision.co.ug oba 0752628931 tubatuukirire tubawandiikeko buli Mmande. HERBERT MUSOKE leero awandiise ku Twaha Magandaazi, omulimi w’olusuku e Bukomero akulaga eky’enjawulo ky’alussaamu okumukolera ssente.\nOBUTETENKANYA ly’ekkubo omulimi mw’asobola okuyita okufuna mu mulimu guno. Eno y’empagi Twaha Magandaazi 30, omulimi w’olusuku ku kyalo Kyomya mu ggombolola y’e Bukomero e Kiboga kw’atambuliza omulimu gwe.\nAgamba nti afuba okuyiiyiza olusuku lwe era alowooza nti ssinga buli Munnayuganda asobola okukozesa yiika emu yokka mu ngeri ey’enjawulo, twandibadde wala mu kugoba obwavu.\nMagandaazi mutunzi wa ddagala lya kinnansi kyokka mu kiseera kino yasalawo okuyingira obulumi bw’amatooke ga bizinensi.\nMagandaazi agamba nti oluvannyuma lw’okusoma n’atuuka mu S2, ssente zaabula kwe kutandika okutunda eddagala ly’obutonde kuba mulimu gwa famire yaabwe.\n“Okuva obuto nga ndi mutetenkanya era nga nkola obulimi obutonotono obwampangayo ssente entonotono okwebeezaawo. Mu mirimu gino nakuηηaanya 800,000/- maama kwe yayongera ne nfuna akakadde mwe nagula ekibanja kino ekiweza yiika nnamba bwe yali mu P6 mu 1992”, Mugalaasi bw’agamba.\nAnnyonnyola nti bwe yatuuka mu S2 ssente ne zigaana, yasalawo okutandika omulimu gwa kitaawe ogw’okutambuza eddagala mu 1997.\n“Omulimu guno gwa kutambula naye oyinza obutafuna ssente.Kino kyampaliriza okulowooza ku mulimu omulala. Mu 2013 natandika okusimba olusuku naye olwa bizinensi nalutandika mu 2014 oluvannyuma lw’okulaba ng’abantu abaagala amatooke weebali”, Magandaazi bw’annyonnyola.\nMu kiseera kino alina yiika emu ey’olusuku lw’alabirira obulungi ddala ng’alukuuma temu luddo wamu n’okululiikiriza okulaba ng’ekiseera kyonna lusigala nga lulabika bulungi ddala era nga lumuwa.\nEkidiba kye yasima okulembeka amazzi g’afukiriza olusuku.\nEkitundu kyaffe tutawaanyizibwa nnyo akasana kuba kati tugenda kuweza mwaka nga tetufuna nkuba ewera gy’oyinza kugamba nti esobola okubeezaawo ebirime ate n’olusuku luli ku kaserengeto.\nNoolwekyo olina kubeera mutetenkanya okusigala mu bizinensi. Nfuba okukyalira abalimi abansingako be ndaba ku ttivvi ne mu mawulire ne mbayigirako.\nNakizuula ng’okumalako nina okufukirira olusuku, lumu bwe nali ku Bukedde Ttivvi nalaba omulimi eyalina ekinnya mwe yali yassa ettundubaali ng’akung’aanya amazzi ne mukoppa.\nNasima ekinnya kya ffuuti 12X8 mwe nkuηηaanyiza mukoka. Nasima olusalosalo mukoka ono mw’atambulira okuyingira ekidiba nga muno nagenda nzisaamu obuti, obutimba okukwata kasasiro amazzi galeme kuyingira kidiba nga galimu ebisaaniiko n’ebinnya okukwata enfuufu eyandijuzza ekidiba kyange.\nMuno nfuniramu amazzi agammala okufukirira olusuku lwange mu kiseera ky’ekyeya kyonna era bw’olutuukako ekiseera kino wadde nga tuva mu kyeeya lulina enjawulo nene ddala.\nOlusuku lwange era nalutemamu ebinnya wakati wa layini z’ebitooke bya buwanvu bwa ffuuti 6X2 nga muno mwe nzisa ebisaaniiko byonna ebibeera mu lusuku omuli ebiteteme nga nnyungizza ettooke, essanja n’endagala zonna n’omuddo.\nEra wano we nzisa ebijimusa omuli obusa n’ebyamazzi bye ntabula. Wano emirandira gy’ebitooke we ginona ebiriisa. Ebinnya bino era biyamba okukwata mukoka eyandibadde adduka emisinde okuyita mu lusuku nga n’ebiwuka nga kayovu ne kaasa ebyandibadde bikosa ebitooke we bibeera.\nNtabula ebijimusa mu nkola y’obutonde nga wano nzisa amazzi mu kinnya mwe nassa ettundubaali ne nzisaamu buli kya kiragala omuli ekigagi, ekimyula, ebisagazi, obusa, omusulo n’ebirala ne mbikkako era obisanga bitokota oluvannyuma lw’ennaku 20 ne nzisaamu evvu okutta obuwuka olwo ne mbikka okumala ennaku endala 10.\nWano bibeera bituuse okukozesa nga nsena njiwa mu kinnya kino kyokka mu kasana njiwa ku bitooke kwennyini kuba ebbugumu libeera liweddemu.\nOlusuku luno nali ndulabirira nzekka wabula mu kiseera kino nafuna omukozi omu gwe nkolamu naye okulaba nga tulukuuma nga luyonjo ddala obutabeeramu muddo ng’ono mmusasula 150,000/- omwezi.\nEkinnya mw’assa ebigimusa.\nWadde omuntu ayinza okulowooza nti yiika emu ntono, naye nfunamu ssente kuba ntemamu buli luvannyuma lwa wiiki bbiri enkota 20 ze ntunda wakati wa 15,000/- ne 20,000/-.\nKino kitegeeza nfuna wakati wa 600,000/- ne 800,000/- omwezi bwe ntoolako ez’omukozi ne nfuna 450,000/- oba 650,000/-.\nAmatooke baganona waka ku nnimiro agasigaddewo ngassa ku pikipiki yange ne ngatwala mu katale e Bukomero nga kino nakyo kinnyamba okwongera ku nnyingiza yange kuba eno ettooke nditunda kutandikira ku 20,000/-.\nNagoba enjala mu maka gange kuba mbeera n’emmere ekiseera kyonna nga kino kinnyamba okulowooza ku birala ebinkulaakulanya mu kifo ky’okumala ebiseera nga ndowooza abantu bange kye bagenda okulya.\nSsente ze nfunye nzize nzitereka era mu kiseera kino nina ettaka eddala lye nagula lya yiika ttaano nga kuno kwe ηηenda okusimba yiika z’ebitooke endala ttaano.\nAbaana bange basoma n’okulabirira famire yange mu ngeri ez’enjawulo. Era nakolera mukyala wange edduuka eritunda ebikozesebwa mu maka. Bwe mbeera nga ηηenze okuddukanya emirimu emirala ng’akwataganya eby’olusuku.\nENTEEKATEEKA Z’OMU MAASO\nMu kiseera kino namala okulongoosa yiika ttaano mwe ηηenda okusimba olusuku olulala lwe njagala okusimbamu ekika kya Mpologoma era nga njagala okubeera ne yiika z’olusuku 20. Ekyama ky’olusuku kiri mu kwekolera bigimusa


Bukedde Online - Engeri omuwala gye yeerabirira n'atafuma\nAbagagga basindanye mu ssente ku mukolo gw'okwanjula...\nButto wa kasumaali asumulula ppata z’obwagazi...\nHEATHER Namutebi 22, ow’e Buziga nga mwolesi wa misono era alina edduuka ly’engoye erya Heather’s Collections mu Kampala yayogedde ne LAWRENCE MUKASA ku ngeri gye yeekuumidde ku mulembe n’atafuma.\nOlususu kye kimu ku bintu abawala ensangi zino kye basinga okussaako essira, era buli omu afuba akulaba nti alukuuma obutayonooneka era bw’obasanga mu kkubo balinga abali mu kuvuganya mu ndabika nga buli muwala gw’osanga akuwa amaanyi okuyimirira n’omuwa obudde omutunuulire.\nOkutuuka ku ssa lino, bateekamu amaanyi mangi wamu ne ssente.\nNze ekimu ku bintu bye nsinga okufaako lwe lususu lwange era nfuba okulaba nti terufuukuuka. Olususu ndusiiga ebizigo by’abaana ebya Baby Junior nga mbigula 10,000/-. Kuno ngattako woyiro aluyamba obutafuukuuka.\nEkirala, neewala okulya buli kyensanze era ebisiike n’ebirimu amasavu mbyewalira ddala.\nOmuwala yenna nga weemanyi obulungi oteekwa okuba ng’omanyi ebikunyumira, ate ng’omanyi n’ebipya ebiri ku mulembe.\nNze bwemba ngula engoye nsooka ne nkakasa nga ddala lugendera ku langi y’olususu lwange.\nNnyambala ebiteeteeyi ebiwanvu ne mmini. Kuno kwe ngatta ebitengi n’empale naddala jjiini ne jeegingi. Neewala langi ezongera okundaga nga ndi mweru nnyo.\nNjagala nnyo okuba ow’enjawulo ku balala. Engatto nnyambala ezo abalala ze balaba nga nzibu okutambuza ne kinfuula ow’enjawulo.\nNtera kwambala ez’obukondo obuwanvu ddala kubanga zimpa entambula ate nga zinyumira kyenkana ku buli kye nnyambala.\nEngatto nzigula wakati wa 100,000/- ne 150,000/- okusinziira ku kika kyemba nsiimye.\nNamutebi mu ngoye ezimunyumira.\nNg’omuwala alabika obulungi ate nga ntambula n’omulembe sifuluma nnyumba nga seewulira nti nnyambadde ne nnyuma era nfuba okulaba nti ku bulungi bwange ne bye nnyambadde nteekako ebyokwewunda ebigendera ku lugoye lwe nnyambadde.\nMu bulago nteekamu omukuufu nga gino ntera kugigula wakati wa 25,000/- ne 35,000/-.\nKu mukono nsibako essaawa oba akakomo, olwo ku matu ne nteekako eby’oku matu ebigendera ku bye nnyambadde.\nOmuwala buli lw’olabika obulungi buli muntu abeera yeegomba okubeerako okumpi naye ne bw’aba talina ky’akugamba.\nEno y’ensonga lwaki oteekeddwa okwekuba akawoowo akasikiriza. Nze nkozesa kalifuuwa ayitibwa Heart to Heart nga mugula 45,000/-.\nEbimu ku bintu ebiraga omuwala eyeefaako z’enjala ze, naddala ez’engalo. Nze ezange nzisiiga cutekisi agendera ku bye nnyambadde.\nEnjala okuzikolaka nsaasaanya 20,000/- era nnina we nsiigira ku kizimbe kya Gazaland mu Kampala.\nEmimwa gyange olwokuba nti mitonotono nfuba okulaba nti nsiigako ka liipusitiiki mu langi eyaka ne nteekako ne ka ‘lip shiner’ gisobole okumyansa.\nBino bimmalako 15,000/-. Mbyesiiga buli lwemba nfuluma ennyumba okulaba nga ndabika bulungi.\nNfuba okulaba nti nkola buli kimu okukuuma enviiri zange nga zirabika bulungi.\nNettanira okusiba wiivu naddala ekika kya ‘human’, ‘fl at iron’ n’endala era nga zino nkozesa 100,000/- okuzisiba.\nEnviiri nzikyusa buli luvannyuma lwa wiiki bbiri.\nFfiga yeetaaga okulabirira obulungi ereme kukupaaluukako. Buli lw’okuuma ffi ga yo nga nnungi ne by’oyambala bikunyumira.\nEkimu ku binnyambye okukuuma ffi ga yange kwe kugendako mu jjiimu buli kawungeezi ne ku wiikendi.\nηηendako mu kisaawe ne nsamba ku mupiira ne bannange eno nga bwe nzirukamu ekintu ekinnyamba okusala omugejjo ate nga n’okulya ekyeggulo nabivaako, nsobole okukuuma omubiri gwange era bwe nnywa caayi oba yogati nga neebaka.\nNkwata ensawo eziriko era nga nettanira obusawo bu ‘crossbags’ ‘,Totes’ ‘ shoulder bags’ era nga buno mbugula mu maduuka agatunda ensawo.\nEnsawo nzigula okuva ku 35,000/- okudda waggulu okusinziira we nguze n’ekika.


Bukedde Online - Balaamu ayogedde ebyamugoba ku kuwasa\nAbali ku kyeyo bongedde okwegatta\nEmu ku kalina za Balaam esangibwa e Naggulu mu katono ye Balaam\nSSAABAVVULU Balaam azze yeerandiza mpola. Ssente azikoze era musajja mugagga kyokka bw'omubuuza ku by'okuwasa akuddamu kimu nti sijja kuwasa, mukazi wange ze ssente era nazifuna. Mmwe gye munoonyeza amabeere ng'ategeeza bimaama nze mbeera nnoonya ssente.\nAbantu bangi bavuddeyo ne banjogerako ku nsonga ezitali zimu nga ne bye basinga okwogera kwe kuba nti sirina mukyala wadde ng'obusobozi mbulina. ‘‘Ssebo, ssente zange ze nkoze sisobola kuziyingizaamu mukazi kunziba.\nEby'okuzaala abaana si kikulu nnina abasukka mu 38 ab'abalala be ndabirira era bampita taata''. Ekituufu kiri nti nasalawo okuwuula (obutaba na mukazi) oluvannyuma lw'okukizuula nti emirembe giri mu kuba na ssente. Ndaba abasajja bangi nga bagwirana n'abakazi olw'amabeere naye nze nfiira ku walleti.\nEnsawo yange buli lw'ebeera ensanyufu ebisigadde saagala kumanya. Balaam bwe yafiirwa mutabani we Jonathan Tumusiime (kigambibwa ye mwana yekka gwe yalina) mu September wa 2016, oluvannyuma lw'okuziika, yayogera ku ky'okufuna omukyala amuzaalireyo omwanan'alagira mikwano gye Bebe Cool ne Iryn Namubiru bamunoonyeze omukyala wa kiraasi ye ow'okuwasa.\nBalaam ng'aliko by'annyonnyola Pulezidenti Museveni.\nKyokka bino birabika byakoma awo kubanga kati takyalina kirowoozo kya kuwasa. Yatuuse n'okubuuza nti "naye kati ddala omukazi waaki agenda okummalako emirembe n'okunjavuwaza? Nze mpase omukazi ensibe oba afune omusajja omulala amukwana balye ssente zange.\nNedda nedda ekyo sijja kikola kasita ne bafaaza abatawasa gye bali bantu era bali bulungi." Wadde nga kati talina mwana, Balaam agamba alina abaana 38 b'asomesa okuli 20 aba mukwano gwe enzaalwa y'e South Sudan eyattibwa ate abalala ba baganda be. BALAAM Y'ANI? Abasinga bamumanyi nga Ssaabavvulu olw'okutegeka ebivvulu naye amannya ge amatuufu ye Barugahara Balaam.\nMutabani wa Gladys Byenkya Abwoli n'omugenzi Balaam Byenkya.Yazaalibwa July 28, 1979 nga bali abaana munaana. OKUSOMA Wadde musajja muyivu ng'alina diguli bbiri ne Masters kyokka bwakunyumiza okutoba kwe yayitamu okusoma toyinza butamusanyukirako.\nTaata we yafa nga baana bato maama waabwe n'asigaza obuvunaanyizibwa obubalabirira kyokka nga teyeesobola mu by'ensimbi. Fiizi zaabwe yali aziggya mu kufumba walagi. Embeera eno yawaliriza Balaam okutandika okunoonya ssente ku myaka emito okwesomesa kyokka olw'okuba yali mugezi,ebibiina ebimu baamuwanga bbasale n'asomera bwereere.\nOkusoma yakutandikira: Namasagali Primary, Namasagali College , St. John Bosco Lubaga (gye yatuulira S4), Progressive Secondary School Bweyogerere (gye yatuulira S.6) oluvannyuma yeegatta ku MUBS gye yasomera diguli mu byobusuubuzi (BBA) wabula olw'okwagala okutuukiriza ekirooto kye eky'okukuguka mu bwa kitunzi, yagenda ku yunivasite e Makerere nasoma diguli endala mu BCOM.\nKuno yagattako Masters mu byobusuubuzi gye yasomera ku Cavendish University. KARUNGI MUKWANO GWANGE Wadde azze ayogerwako nti alina enkolagana ne munnamawulire Josephine Karungi era ateekateeka kumuwasa, Balaam agamba bonna be bamuteekako mikwano gye kubanga ye muntu w'abantu.\nEBY'OBUGAGGA lKu myaka 40, Balaam musajja mugagga era yinvesita wano mu ggwanga n'ebweru. Agamba nti bizinensi ezisinze okumuwa ssente ennyingi mu bbanga ettono ziri South Sudan.\nWadde yakulira mu mbeera ya kyavu era yeeyisa ng'omuntu waawansi, asobodde okwerandiza n'afuuka omugagga bifeekeera. lNg'oggyeeko ebivvulu abasinga mwe bamumanyidde, Balaam alina kkampuni eziwerako omuli:\nBalaam Marketing Agency, Balaam Events ey'ebivvulu n'emikolo, agula ettaka n'okuzimba amayumba, asuubula n'okutunda bbiya ne sooda era alina amaka n'ebizimbe ebipangisibwa mu bitundu bya Kampala eby'enjawulone South Sudan. lAlina ekyuma ekikola amazzi g'okunywa e Sudan ne bizinensi endala.\nAlina leediyo wano ne South Sudan. Nga bwe batera okwogera ku bavubuka abalala abagaggawadde ku myaka emito nti ssente si zaabwe balina be bakolera, ne Balaam bangi bagamba nti kirabika alina baakolera kyokka ye agamba nti buli omu waddembe okwogera ky'ayagala.\nBIZINENSI YAGITANDIKIRA MU PULAYIMALE\nBalaam agamba ng'oggyeeko emikwano egizze gimuwanirira mu mbeera emu oba endala, yakuzibwa n'omutima omukozi ate tayagala bya kwejalabya. lYatandika okukola bizinensi mu pulayimale.\nYagendanga n'ekibbo ky'amenvu ku ssomero ge yaguzanga abaana ate awaka nga batyaba enku ne baziguza maama waabwe okufumbisa walagi. Ssente zino yaziterekanga nga bwe ziwera abaako ekinene ky'akola. lMu S5 ne S6 ku Progressive e Bweyogerere yatandika bizinensi y'okusuubula sooda n'omwenge n'abitunda mu mmotoka z'empaka.\nOluvannyuma yatandika edduuka eritunda sooda n'ebyokunywa ebirala e Ntinda oluvannyuma ye ne banne baakola ‘dippo' za sooda okuli n'eri ku National Theater mu Kampala. lKu yunivasite yayingira bizinensi y'ebivvulu kyokka akikkaatiriza nti ssente ezisinga azifunye Sudan.\nKARIM YE TAATA WANGE MU BYENFUNA\nKizibu Balaam okwogera ku bugagga bwe n'atayogera ku Karim Hirji. Agamba nti Karim ne Patrick Bitatule be bantu abaamusikiriza era bazze alabirako n'okumuyamba okukola bizinensi.\nNkolaganye n'abantu bangi abanyambye mu mbeera emu oba endala naye sirabanga musajja mulungi nga Karim Hirji. Yanjigiriza okukola ssente, okukuuma obudde, okubalirira, okuba omwerufu n'okumanya ebinyambye okufuuka kyendi. Karim yanzikiririzaamu nga nkyasoma ku yunivasite kuba yampa ssente ze nakozesa okutandika ezimu ku bizinensi zange.\nEttaka lye nasooka okugula okusimbako emiti e Masindi lyali lirye ate omwana wange bwe yalwala yanteekamu obukadde 100 okumujjanjaba.\nlWadde ssente z'alina zimuyitaba, Balaam yeeyisa mu mbeera ya muntu waawansi era ggwe atamumanyi bw'omulaba oyinza okumuyita omuntu waabulijjo olw'ebintu by'akola ebitajja mu kiraasi ye.\nlEkimu ku bisinga okutabula abamulaba gy'emijoozi gyatakyusa ne bw'abeera ku mukolo ogw'ebbeeyi nga banne bali mu masuuti ye abeera mu mujoozi. lMukubi wa lwali mulungi era oyinza okumusanga mu kafunda ng'anyumya n'abantu b'oyinza okuyita abawansi. Agamba nti bano batera okumuwa pulaani mwakola ssente.\nBwe kituuka ku mmere enjala w'emulumira waaliira ne bw'aba mu tonninnyira ate bwe gutuuka ku bizinensi yeekwatiramu. Bwe yabuuziddwa ku nsonga eno Balaam yagambye nti omutima gwe gumugamba kubeera bwatyo.\n"Sirina kwegulumiriza kubanga bino bye tukola n'abamu ebibeewanyisa n'okweraga bya nsi bwe tufa bisigala wano''. Ekiri ku mutima gwange kuyamba bantu abatalina mwasirizi n'abali mu buzibu. Tojja kundaba mu bya kukyakala kubanga nze nkyakaza abantu ate kye mmanyi ku by'okucakala kitegeeza kulya ssente ze sirina.\nOKUTANDIKA EBIVVULU N'EMIKOLO\nlBino yabitandika akyasoma e Makerere. Yasooka kutegeka mwoleso gw'ebyobusuubuzi ogubeera ku yunivasite buli ntandikwa y'omwaka (Bazaar) n'empaka za bannalulungi ba yunivasite. lEbivvulu by'abayimbi yasooka kutegeka bya Paul Kafeero.\nOno yali mukwano gwe era ekitundu kya vidiyo ya Ddipo naziggala yagikwatira ku dduuka lye e Ntinda. SIRINA MPALANA NA ABTEX Bano bombi balina ekibiina ky'abategesi b'ebivvulu kye beegattiramu. Abtex (Abby Musinguzi) y'abakulira ate Balaam ssaabawandiisi kyokka bazze baneneng'ana era tebava mu ntalo za bigambo.\nBalaam agamba nti ng'oggyeeko enjawukana mu byobufunzi, talina buzibu na Abtex era amwenyumirizaamu ng'omuntu gwe yayigirako n'okumwagazisa okukola bizinensi y'okutegeka ebivvulu.\nAgamba yamuyamba nnyo ng'akyatunda bbiya ne sooda mu bivvulu era mwe yayigira n'okukwatagana n'abayimbi nabo abaatandika okumuwa emirimu. lMu by'obufuuzi nkolamu omulimu gwe nasomerera ogw'obwa kitunzi era mu kiseera kino ntunda Pulezidenti Museveni era nze pulomoota we. Mutaddemu ssente nnyingi okukola ennyimba ze empya mukaaga z'asuubira okutongoza ekiseera kyonna okuli: Tunyweze engule, Munywere tubakalakate, Tunyweze enkulaakulaana, tunyweze eddembe n'endala.\nPULEZIDENTI YE PAASITA WANGE\nBalaam agamba nti Museveni amwagala ng'omuntu era amutwala nga paasita we olw'enjiri y'okukuuma emirembe gy'abuulira. Yagambye nti ssinga yali amunoonyamu ssente, ssinga takyamukolera kubanga amubanja ssente nnyingi okuli n'eza kampeyini ezaggwa. Ebyuma bya Balaam Events kati bye bikola ku mikolo gya pulezidenti ng'atalaaga eggwanga.\nYayongeddeko nti abalumba Pulezidenti bavubuka abatayagala kukola. Bwe babawa ssente nga Museveni afuuka mulungi bwe ziggwaawo ng'afuuka mubi. Bwe yabuuziddwa oba okweyingiza mu byobufuuzi tekimukosa, yagambye nti ekyo tekimukanga era tebagenda kumuggya ku mulamwa.\n"Njagala okubakakasa nti nze ne bwe bazira ebivvulu byange tebasobola kunjavuwaza kubanga ebivvulu si mwezigya ssente zange ezisinga era kati mbikola kunyumirwa kubanga n'obusente obuvaamu butono ku ssente ze nfuna. Ye ani akugambye nti abagenda mu bivvulu bonna ba People Power. Bwe baba tebaagala balekeyo ndaba naffe aba NRM tuli bangi tusobola okwewagira.\n" BOBI WINE ‘KYALI WANGE' NAYE SIYINZA KUMUWAGIRA\nBalaam yagambye nti nneewuunya abantu abannumba nti saagala Bobi Wine. Oyo mukwano gwange naye akimanyi kyokka ekitwawula byabufuzi era sisobola kumuwagira okutuuka mu 2040 awo tuyinza okukkiriza enkyukakyuka.\nYe obadde okimanyi nti nze nasooka okutegeka ekivvulu kye ekya ‘Badda'. Kati abo abalowooza nti bamwagala nnyo okunsinga beerimba.\nBALAAM TAATA W'ABAYIMBI Ng'oggyeeko okubawa ssente ne bizinensi mu kutegeka ebivvulu, Balaam yafuuka taata w'abayimbi mu ggwanga gye baddukira naddala nga bafunye ebizibu.\nAyambye bangi mu kubasondera ssente, okubabuulirira, okubawola ssente n'ebirala. Agamba ekizibu ky'abayimbi abasinga butasoma, amalaala n'okwejalabya ebibalemesezza okukulaakulaana.


Bukedde Online - 'Abalimi musige ebirime, enkuba etandise'\n'Abalimi musige ebirime, enkuba etandise'\nGavumenti etadde amaanyi mu masannyalaze...\nPalamenti ewadde gav't ebiragiro ku bbeeyi...\nABAKUGU bategeezezza nti enkuba namutikwa eyakazibwako erya ‘elninono’ egenda kutandika okufumuka mu bitundu bya Uganda ebisinga obungi wakati wa Sepetember ne December 2018 ne bakunga abantu okugyetegekera.\nDr. Mary Gorette Kitutu\nAb’ekitongole ky’embeera z’obudee ekya ‘’Uganda National Metroligical Authority’’ bagamba nti nnamutikwa w’enkuba eno agenda kuba mu bitundu by’eggwanga byonna okuggyako e Mbarara n’emirirwano wamu n’ekitundu ky’e Karamoja. Era enkuba egenda kutandika mu makkati ga September , etuuke ku ntikko mu October.\nEbitundu bya Uganda ebimu bitandise okuloza ku nkuba ng’erimu ne laddu.\nEnkuba ey’ekikula kino etera okubaamu laddu, embuyaga era ereeta n’amataba.\nMinisita w’eggwanga ow’obutonde bw’ensi, Dr. Mary Gorette Kitutu ategeezezza bannamawulire ku Media Centre mu Kampala nti abalimi basaanidde okutandika okusima ebirime kati okugeza kasooli, muwogo n’obulo ebirwawo okukukola.\nKyokka n’alabula abantu okutereka amazzi g’okukozesa okufukirira ebirime sizoni eddako kuba enkuba ey’ekikula kino etera okugobererwa ekyeya.\nEra n’abula ababeera mu nsozi okwegendereza okukulugguka kw’ettaka n’abali mu bikko okwetegeka okwanjaala kw’amazzi n’amataba.\nAlabudde nti omusujja gw’ensiri n’endwadde z’ebisolo biyinza okweyongera singa abantu tebeetegeka bulungi ku nkuba eno. Era n’asaba ab’amalwaliro n’ebyobulamu okwetegekera embeera eyinza okubalukawo.\nYagambye nti Bannayuganda balina okwetegekera enkuba eno nga beewala ebintu ebiyinza okuvaako okufiirwa obulamu bwabwe n’ebintu byabwe.\nAmassekkati ga Uganda (Buganda) enkuba etandise okutonnyamu empolampola ng’olumu erimu n’okubwatuka kw’eggulu.\nYalabudde amasomero okuba n’ebizimbe ebigumu bireme kugwiira bayizi mu kiseera kino.\nNg’oggyeeko omusujja gw’ensiri endwadde nnyingi ezitera okubalukawo mu ggwanga olw’enkuba efukumuka.\nEzimu ku zo kuliko kkolera atera okutigomya Bannakampala n’ebitundu ebirala olw’obujama.\nNg’ate mu bitundu ebimu ng’ebyensozi e Bugisu watera okubaayo okukulugguka kw’ettaka okuva ku nsozi olumu ekivaako abantu okufiirwa obulamu bwabwe.\nMu biseera ebimu enkuba ebaamu okubwatuka kw’eggulu n’okugwa kwa laddu.


Aba baasi nabo baddukidde mu kkooti bagamba ettaka si lya Lubega ne Matovu - Watchdog Uganda\n17th April 2019 at 17:16\nENKAAYANA z’ettaka okutudde ebizimbe okuli Qualicel, Jamboree ne Nabukeera Plaza zikyalanda aba baasi bwe bavuddeyo nabo ne bagenda mu kkooti enkulu nga bagamba nti ettaka lino si lya Drake Lubega, Mansur Matovu Yanga oba aba Horizon Coaches wabula lyabwe.\nMu musango gwe bagguddewo, aba Uganda Bus Operators Association Investment Ltd [UBOAL] bagamba nti ettaka lino eriri ku plot 52-52 ku luguudo lwa Nakivubo lyabwe era baafulumizza n’obupapula obulabula abakolera mu bizimbe bino obutasasula mugagga yenna ssente za bupangisa.\nEggulo abasuubuzi abaaloopa Drake ne Yanga baabadde ku kkooti enkulu ewozesa emisango gy’ettaka gye baasabidde omulamuzi Alexandria Nkonge abakkirize ssente z’okupangisa amaduuka agali ku bizimbe bino batandike kuziteeka ku akawunti kkooti gy’eneebateerawo okutuusa nga kkooti emaze okusalawo aninnanyini bizimbe bino omutuufu. Mu musango guno aba UBOAL mwe baagambidde nti bakaayanira ettaka lino era tebakkiriziganya na Drake Lubega ne Yanga oba aba Horizon Coaches kya kusasula ssente zino.\nOmuwandiisi w’ekibiina Hamim Ssentongo yagambye nti be babadde bawa obusuulu mu KCCA buli mwezi (obukadde 6) era n’ekyapa ky’ettaka be bakirina kya myaka 99 nga kiri mu mannya ga kibiina kyabwe.\nYagambye nti Drake ne Yanga tebalina kiragiro kya kkooti kyonna kye bakozesa kutwala bizimbe wabula bakozesa lyanyi.\nYe omulamuzi Nkonge yalagidde abasuubuzi okuteeka okusaba kwabwe mu buwandiike nga muno mwe bagenda okumunnyonnyolera ensonga lwaki baagaala baweebwe akawunti kwe baba bateeka ssente z’obupangisa mu kifo ky’okuziwa Drake ne Yanga.\nTags: Drake LubegaMansur MatovuUganda Bus Operators Association Investment Ltd\nDenis Ssebunya: An ambitious entrepreneur sourcing jobs for unemployed youth in Uganda


Bukedde Online - Lwanyaga ssente azikola mu kutunda malagala: 'Sizoni emu nkola ezisoba mu bukadde 10'\n'Njiiyizza ekyuma ekyaluza amagi ku manda'\nOkulima emmwaanyi ngattako okuzisuubula ne...\nABALIMI abasobodde okuzaaza (okwaza) ebirime balowooleza nnyo mu bintu ng'emmwaanyi, obutunda, emiti gya kalittunsi n’ebirala wabula ebirime nga lumonde tebabifaako olwo abalimi ne basigala nga bakozesa amalagala agatali malungi.\nMw. Vincent Lwanyaga, omulimi w’e Kikoota-Nkozi mu Mpigi agamba ye yalaba wano omwagaanya mu kulima lumonde n’atandika enkola ey’okuzaaza mu malagala n’agaguza abantu ssekinnoomu n’ebitongole eby’obwannakyewa.\nLwanyaga agamba nti, amaze emyaka egisoba mu 15 ng’alima lumonde era y’omu ku baguza abasuubuzi abatundira lumonde e Nkozi ne mu Lwera ku lw'e Masaka. Yaganda okulaba ng'omuntu atunda lumonde yekka tafuna nnyo kwe kusalawo okugenda e Kaabanyolo gye bakolera okunoonyereza ku bika bya lumonde ebyomulembe ng’ayambibwako aba Harvest-Plus n’ayigirizibwa abakugu engeri gy’alongoosaamu amalagala n’agaguza abalimi nga tegalina kirwadde kyonna. Era omulimu guno ogw’okwaza amalagala agukolera ku yiika nnya.\nLwanyaga agamba nti, yakola nnassale ye nga muno mw’asookeza amalagala oluvannyuma n’agaggyamu n’agatwala mu nnimiro okugaaza olwo n’alyoka agaguza abalimi. Wabula ng’amaze okufuna amalagala okuva e Kabanyolo oba e Kiteezi, asooka kufumba ttaka ng'akozesa tekinologiya omwangu.\nAgamba, yagula eppipa n’agisalamu entamu bbiri nga zino z’akozesa okufumba ettaka ng’alitadde mu kakutiya, waggulu n’ateekayo kalumonde oba omunwe gw'ettooke, kasita alaba nga guyidde olwo ng’amanya n’ettaka liyidde era obuwuka bwonna buba bumaze okufa.\nOluva awo ng’ettaka limaze okuwola, alitwala mu kayumba ka nnassale n’alisaasaanyaamu, olwo n’asimbamu amalagala. Mu kayumba kano ye yekka y’agendamu kuba aba yeewala abantu okuyingizaamu obulwadde ate naye asooka kulinnya mu ddagala. Muno amalagala gamalamu emyezi ebiri n’atandika okugasimbuliza.\nOlina kugalima mu musana\nLwanyaga agamba ekimuyamba okutuukiriza omulimu gwe, w’alimira waliwo ekisenyi era bw'oba tolina mazzi tosobola mulimu gwa kuzaaza mu malagala kubanga ggwe agalima olina kugalima mu musana olwo abantu bbo ne bagalima mu nkuba. Ate naawe bw’ogalima mu nkuba olwo oba onoogaguza ani anaagalima mu musana?\nAbasinga mu kuzaaza amalagala we baviiramu kubanga tebalina busobozi bugafukirira. Ebika by’alima kuliko Naspot 8 abangi gwe bamanyi nga 11 ono abeera mumyufu kungulu ate munda wa kipaapaali, Naspot 1 (Bwenje) ono abeera abera wa nnamata ate munda abaamu ne kakyenvu katono, Naspot 12 ne 13 wa kipaapaali munda nga gano baagakolera Namulonge, Ejumula, Vita, Kakamega on yenna abeera wa kipaapaali ne Ssemanda ono abeera mumyufu kungulu ate nga munda mweru.\nAmalagala asooka kugamereza mu kiyumba nga tannagasimba mu nnimiro\nLwanyaga agamba nti, kikulu okusooka okufuna obukugu mu mulimu guno ate naawe okugukola nga ogwagala kubanga gutawaanya naddala mu kufukirira.\nEnnimiro mw’osimba amalagala erina okuba ng’erimiddwa bulungi, totema bikata ng’osimba lumonde kuba olwo tegajja kwala wabula gajja kukuwa mmere, sso nga si ky'ekigenderererwa kyo.\nOyinza okuteekawo obukata obutono nga buwanvuyirivu nga bw’olaba bwe batera okusimbako obummonde, olwo lumonde aba tasobola kugejja, olwo amalagala gajja kuba nga gaala.\nAmalagala nga gasaakaatidde wadde tolina katale gasalemu, ogagabe oba ogasuule kuba ate gajja kuduumuuka nnyo olwo ekigendererwa kiba kifa.\nEkirala olumu tekyebeereka naye singa olabamu amalagala agafudde nago gakuulemu kuba ate gaba gajja kulwaza amalala.\nWabula osobola n’okwerinda ng'ofuuyirako eddagala eritta obuwuka. Ennimiro eyaza amalagala singa oba ogirabiridde bulungi esobola okulawo emyaka ena ku etaano ate nga bw’oteegeka endala.\nNkola obukadde 19\nLwanyaga agamba nti, abantu bagenze bajjumbira okulima lumonde ate n’ekitongole kya Harvest-Plus kimuyambyeko mu kutunda amalagala. Era ku mulundi guno yafunye wooda ya nsawo 1290, naawe kubisaamu ku 15,000/- buli nsawo olabe ezivaamu.\nLwanyaga agamba nti, asobodde okuyamba abantu okufuna amalagala agomulembe ne baaza emmere mu kitund mw’abeera ne mubitundu ebirala.\nAsobodde okuzimbamu amaka, okuwereera abaana nga kati alina babiri abamaze okusoma ku yunivasite ate n’abalala basoma okwo gattako okutambuza obulamu bwe n’amaka ge.\nLwanyaga ssente azikola mu kutunda malagala: ''Sizoni emu nkola ezisoba mu bukadde 10''\nNARO ereese ensigo empya ezinaagaggawaza omulimi\nLumonde wa kipaapaali: 'Yiika ngikungulamu ensawo 30'


Bukedde Online - Bbulawuzi okuli ennyukuta zinyumira ab’amabeere amanene\nBbulawuzi okuli ennyukuta zinyumira ab’amabeere amanene\nEnnyambala y’abavubuka eriwo ensangi zino...\nBy’olina okwegendereza ng’oyambala engoye...\nAdded 26th November 2017\nOMUSONO gw’engoye eziriko ennyukuta guluddewo, wabula Evelyn Nalwanga ow’e Lungijja yagambye nti gukyamukolera. Yagambye LAWRENCE MUKASA nti bbulawuzi eziriko ennyukuta zimunyumira era gwe gumu ku misono egimukutte omubabiro.\nEvelyn Nalwanga ow’e Lungujja\n“Bbulawuzi zino ziyitibwa ‘Letter shirts’. Zisinga kujjira mu ngoye mpya. Zikolebwa mu matiiriyo ya ppamba mu langi ez’enjawulo nga enzirugavu, kiragala, kipaapali, emmyuufu n’endala.\nWaliwo ezitungibwa nga za mikono mimpi ssaako ne musalankwawa.” Nalwanga ng’akola gwa kusiba nviiri mu Kampala yagambye nti bbulawuzi zino azambala okusinziira ku mannya g’abantu b’ayagala ennyo okuli maama we, omwagalwawe ne baganda be.\nNorther Mulushid atunda engoye z’abawala n’abakyala ku Mukwano Akeedi yagambye nti bbulawuzi zino ze zimu ku ngoye ennaku zino z’atasobola kumalako lunaku nga tafunyeeyo muwala azimubuuza.\nYagambye nti abawala abamu bagula ennyukuta ezitandika ku mannya gaabwe, ate abalala bagula ennyukuta ezitandika ku mannya ga baganzi baabwe okwongera okubalaga nti babafiirako.\nMulushid era yagambye nti ekirungi kya bbulawuzi eno, egenda mu bifo byonna kasita oyambalirako sikaati oba empale egenderako.\nYagasseeko nti okulabika obulungi, bbulawuzi eno eteekwa okuba ng’ekutuuka bulungi okusobola okuggyayo oba okulaga obulungi ennyukuta gy’oba oyambadde.\nMulushid yagambye nti bbulawuzi z’ennyukuta zinyumira nnyo abawala ab’amabeere amanene kuba gawanika bulungi ennyukuta ne bw’aba akubye ekikalu ennyukuta esigala erabika bulungi nga teyeefunyizza ng’oluusi bwe kiba ku bawala abato.\nZigula wakati wa 15,000/- ne 20,000/- okusinziira ku kifo w’oguze. Ebirala ebikuumira Nalwanga ku mutindo\nZino nzitwala nga kikulu nnyo era emisono gyonna ngisiba kasita gubeera ku mulembe. Ekiseera kino emisono gy’enviiri empanvu gye giriko era y’ensonga lwaki nasiba emiguwa emiwanvu.\nWabula wiivu zo zannema kuba zimpa akaseera akazibu okusanirira n’okuzikuuma nga zirabika bulungi okumala akaseera.\nSitera kwagala kusiiga langi ku njala zange era kyenva ntera okusiigako cutekisi wa ‘colorless’.\nBwe nkola ku njala zange zimmalako 10,000/- nga nsinga kuzikolerako ku Energy Center mu Kampala we wali omuvubuka azinyiriza.\nLangi yange Mukama gye yampa njaagala nnyo era ndi mumativu. Ky’ova olaba nga nneewala nnyo okwesiiga ebizigo ebiyinza okunjerusa.\nNneesiiga akazigo ka ‘tip top’ nga kano nkagula 5,000/- zokka. Kalifuuwa ntera kukozesa ekika kya ‘Imperial Leather nga kano nkagula 40,000/-.\nNjagala nnyo ebintu ebimpa eddembe, y’ensonga lwaki engatto nsinga kwambala za fulaati naye nga zibikka ebigere.\nEmisono gy’engoye gyonna ngyambala kasita nsanga olunsanyusizza ate nga lunnyumira.\nLangi enzirugavu zinnyumira mpozzi ne kiragala. Sirina kifo kya nkalakkalira wengula, lwakuba ntera kugula ku basajja kuba bamanyi ebinyumira abawala.\nNtera okunywa okusinga okulya, era nkakasa nti eno y’emu ku nsonga lwaki nsobodde okukuuma ffi ga yange.\nOkwetungisiza engoye kinfudde wa njawulo mu by'emisono\nFfiga yange nnungi teboola ngoye


OKUSUNSULAMU abayizi abagenda mu S1 kutandise olwaleero mu bbugumu ng’abakulira amasomero beesooka abayizi abaasinze okuyitira waggulu.\nAbakulu b’amasomero agasoba mu 3,000 bakuhhaanidde mu kizimbe ekya Uganda Manufacturers Association (UMA) Hall e Lugogo, ng’amasomero ag’amaanyi n’ettuttumu galina enkizo okutwala abayizi abaasinze okuyita PLE owa 2017.\nKu bayizi 571,252 abaayise ebya PLE, abayizi 57,198 baayitidde mu guleedi esooka nga bano baafunye obubonero obuli wakati wa 4 ne 12 era amasomero aga siniya ag’amaanyi gagenda kubalwanira okubawa ebifo mu S1.\nAbayizi abaayitidde mu guleedi eyookubiri, bali 293,977 nga bano baafunye obubonero obuli wakati wa 13 ne 23 kyokka bano emikisa gyabwe mitono okufuna ebifo mu masomero aga siniya ag’amaanyi.\nOkuvuganya kusuubirwa okubeera okw’amaanyi ne ku mulundi guno ng’amasomero ag’ettuttumu galinnyisa obubonero kwe gatwalira abayizi nga bwe gubadde emyaka egiyise.\nNg’emyaka egiyise bwe gibadde, essomero lya King’s College Buddo, lisuubirwa okuwanika obubonero kwe liyingiriza abayizi nga lya kusalira ku bubonero buna eri abalenzi ate ku bawala obubonero butaano.\nAmasomero ag’amaanyi nga; Gayaza High School, Nabisunsa Girls, Namilyango College, Mt St Mary’s Namagunga, gasuubirwa okutwala abayizi ab’obubonero buna n’obutaano ate Kibuli SS, Kawempe Muslim, Trinity College Nabbingo, Ntare School, Ndejje SS, St. Henrys Kitovu, gasuubirwa okukoma ku bubonero mukaaga.\nAbayizi abaayitidde mu guleedi eyookubiri, eyokusatu n’eyokuna abanaaba batatwaliddwa masomero ag’obwannannyini n’agayambibwako Gavumenti, balina omukisa okufuna ebifo mu masomero ga Gavumenti agali mu pulogulaamu eya USE, Gavumenti mw’eyita okuweerera abaana aba siniya ku bwereere.\nOkusunsulamu abayizi kukomekkerezebwa enkya ku Lwokuna era abayizi abagenda mu S1 basuubirwa okutandika olusoma olusooka mu wiiki eyookubiri eya February 2018.


Olubereberye 22Olubereberye 24\nOlubereberye 23 Endagaano Enkadde nʼEndagaano Empya (LCB)\n23 Saala yawangaala emyaka kikumi mu abiri mu musanvu. 2 N’afiira e Kiriyasuwalaba, ye Kebbulooni, mu nsi ya Kanani. Saala bwe yafa Ibulayimu n’ayingira okumukungubagira n’amukaabira.\n3 Oluvannyuma Ibulayimu n’ava awali omulambo gwe n’agenda eri Abakiiti[a] n’abagamba nti, 4 “Ndi mugenyi era omutambuze mu mmwe, munfunire ekifo aw’okuziika, ndyoke nziikewo omuntu wange anve ku maaso.” 5 Abakiiti ne baddamu Ibulayimu nti, 6 “Tuwulirize mukama waffe. Laba, oli muntu mukulu wakati mu ffe. Ziika mukazi wo mu emu ku ntaana zaffe gy’oneeroboza. Tewali n’omu mu ffe anaakuuma ntaana ye, oba okukuziyiza okuziika omuntu wo.”\n7 Ibulayimu n’agolokoka n’avuunama eri Abakiiti, bannannyini nsi. 8 N’abagamba nti, “Obanga munzikirizza mu mwoyo mulungi okuziika omuntu wange, mumpulirize. Kale munneegayiririre Efulooni mutabani wa Zokali, 9 anguze empuku ey’e Makupeera, gy’alina, eri ku nkomerero y’ennimiro ye. Agingulize mu maaso gammwe, mmusasule omuwendo gwayo gwonna, efuuke ekifo kyange eky’okuziikangamu mu mmwe.” 10 Mu kiseera ekyo Efulooni yali atudde awo wakati mu Bakiiti. Efulooni, Omukiiti n’addamu Ibulayimu nga Abakiiti bonna abaaliwo mu mulyango gw’ekibuga nga bawulira nti, 11 “Nedda mukama wange. Mpuliriza. Nkuwadde ennimiro n’empuku erimu, ng’abantu bange balaba, ziika omuntu wo.”\n12 Awo Ibulayimu n’avuunama mu maaso gaabwe bonna. 13 N’agamba Efulooni, bonna nga bawulira nti, “Obanga okkirizza, nkusaba nsasule omuwendo gw’ennimiro gwonna ndyoke nziikewo mukazi wange.” 14 Efulooni n’addamu Ibulayimu nti, 15 “Mpuliriza mukama wange, ennimiro esaana ebitundu by’effeeza ebikumi bina. Kale ekyo ki eri ab’omukwano? Twala ennimiro oziikemu abafu bo.”\n16 Ne bakkiriziganya, Ibulayimu kwe kusasula Efulooni ensimbi ze bakkirizaganya nga Abakiiti bonna balaba.\n17 Olwo ennimiro ya Efulooni mu Makupeera, eyali ku luuyi olw’ebuvanjuba olwa Mamule, ennimiro awamu n’empuku eyalimu, n’emiti gyonna egyali mu nnimiro ekitundu kyonna ne bifuuka bya 18 Ibulayimu nga Abakiiti bonna abaafuluma mu mulyango gw’ekibuga balaba. 19 Oluvannyuma Ibulayimu n’aziika Saala mukazi we mu mpuku mu nnimiro ya Makupeera ku luuyi olw’ebuvanjuba bwa Mamule, ye Kebbulooni, mu nsi ya Kanani. 20 Abakiiti ne bakwasa Ibulayimu ennimiro awamu n’empuku yaamu mu butongole okubeera obutaka bwe okuziikangamu abantu be.


Bukedde Online - Komya okutijja ne muka neyiba\nKomya okutijja ne muka neyiba\nAkafo akaterese obuswandi mu basajja\nMuka neyiba omunyumiza mboozi ki ezo ezimutuusa okuyitanga erinnya lyo buli lwakuba emyasi?\nBali mu mukwano\nKino kiva ku musajja ggwe okweyabiza abakyala ab’ebbali okusinga owuwo. Ne bwe biba bikujjuko ogenda ne muka neyiba nga owuwo oluusi tategedde. Ate n’otuuka eyo n’omulaga laavu wamma n’abalabi ne bamwesiimisa.\nOsooka ku musimba lupiiya nti ateekeko mu nsawo. Ate ebyokulya n’okunywa nabyo n’obimubikka nga ggwe osasula. Buli akanyuma n’okamulaga nga ye atakalaba. Kyokka nga bw’oba wayise na weewuwo otuggubala ng’eyakuvumye edda.\nLeero bw’oba olina ekidduka ku kyalo, n’omuvuga n’omutwala gy’ayagala awatali na kubalirira nti ekidduka kinywa amafuta. Kyokka ng’owewuwo ne bw’akusaba 1,000/- olwa bodaboda omutegeeza bw’otolina ssente.\nNeyiba akanya kukuweereza mesegi nga bwe banaalaba n’abalina ebidduka kyokka nga ggwe ate okanya kuziraga mukyala we (Mukyala neyiba) ng’omutendera ng’abantu bwe balowooza obulala ku nkolagana yammwe! N’olandukira wo n’omugeyera n’ebifa ku mukyala wo ow’eka!\nYe nno ewaabwe wa muka neyiba bwe wabaayo omukolo (ne bwe kuba kufiirwa) ne weetala nga namunye omunyageko ente. N’omuwa ssente ezinaagulira abagenyi bye banaalya, entambula y’abanaagenda ate n’otuuka neri gye mulaze n’ojula okuggyamu essaati oyase enku akulabire ddala nti emikolo ogyenyigiddemu butereevu.\nAkasimu okumubuuza bw’ali okakuba buli kaseera. Kyokka ng’owewuwo ne bwakukubira essimu oddamu na kkabyo n’omubuuza lwaki akutawaanya?\nEkinaava mu kino ye mukyala neyiba okutandikanga okulayira erinnya lyo buli lw’atema emyasi, era na buli lw’ayasa ebikopo okutuusa lw’alibimala mu kkabada.\nAwo we waliva akabaate bba yeekyawe ebirivaamu.....\nAte naawe ng’oluusi okizudde nti ssinga n’owewuwo omuyisa nga mukyala neyiba yandibadde ‘Kyasi” kya mukazi.


Bukedde Online - Engeri gy’otega akamasu ne kakwasa\nBaze tava waka nga talidde kyankya - Nantume...\nOmuwala gwe nnalinamu esuubi yali muyaaye...\nEnnaku zino abaagalana n’abafumbo bangi abali mu mukwano oguyuuga. Omusajja abeera bbize ate nga n’omukyala talina kipya ky’akolawo okinaaleetera munne okwerekereza byonna okulaba ng’amutuukako mu budde.\nEkimu ku bintu by’otoyinza kujja mu mukwano kwe kutega akamasu. Okutega akamasu kwe kukozesa obubonero bw’omukwano ‘obutayogera’ wadde ng’oyo gw’oba obukolera kimukakatako okubuggyamu obubaka.\nObufumbo bungi weebuli kyokka nga temuli mukwano wadde ng’omukwano gwe gukuuma obufumbo noolwekyo omukyala eyeetaaga okugumya n’okuwangaaza obufumbo, tosaanye kusuulirira kutega kamasu nga weekwata engeri zino wammanga ng’omukugu, Joyce Tomusange bw’alambika.\n1. OKWEKUUMA NG’OBUGUMA\nEbbugumu kintu kikulu nnyo eri omusajja mu kumusumulula kyokka abakyala ennaku zino bannyogoga ebitagambika omusajja n’atuuka okumukwatako ng’alinga omusota!\nKino kivudde ku kubeera nti abakyala nabo bakola nnyo ennaku zino. Omukyala adda awaka nga buyise n’ayingira ekiyigo n’anaaba ‘capucapu’, bw’avaayo tatwala nabudde kwesiimuula kukala olwo ngayingira obuliri.\nOmusajja agenda okumukwatako ng’omusota gumusinga kubojja, anti annyogoga alinga omuzira! Omusajja agenda okutuuka Kampalamukadde ng’akyannyogoga, amazzi ge yanaabye gakyaliyo.\nMu mbeera eno, omusajja ne bw’aba abadde akumye bulungi omuliro nga gutandise n’okuleeta ennimi azikira buzikizi n’abeera nga gwe bayiyeeko amazzi.\nOmusajja anyumirwa akutte ku mukazi ng’abuguma.\nKino omukazi akikola ng’anaaba mu budde n’ayambala engoye ezimubugumya olwo munne n’amusanga ng’abuguma bulungi olwo ne ziryoka zidda okunywa!\n2 OKWEYONJA N’OKUYONJA EKISENGE\nKino abakyala edda baakikolanga n’adda awaka ng’omwami tannadda ne yeeteekateeka n’ateekateeka n’ekisenge omusajja agenda okudda nga buli w’akuba eriiso wamusanyusa, ky’akwatako kimunyumira kwegamba n’abeera ng’ayoya kimu kumwebaza.\nKy’ova olaba omukyala ekika kino asobola n’okufumbira omusajja emmere eboobedde n’afuna n’obudde obufumba enva z’oku bookisi.\nMu kisenge ky’abafumbo mwabangamu omukeeka n’akatebe, kyokka nga bino omukyala yabikozesanga ng’emmanduso ye oba ke wandiyise akamasu.\nKyakola nga mu kisenge ateekayo ekitundu ky’omuyembe gwe ku kasowaani\nn’ateeka ku kameeza k’omu kisenge n’abikkako. Bwe baayingiranga ekisenge ng’addira omuyembe n’asalako, n’awa omusajja.\nOmuwala ng’ayambadde obutiiti\nOlw’okuba omusajja abeera ku buliri alaba ng’eky’okuliira mu buliri tekijja, ky’akola ng’akkakkana wansi ku mukeeka omukyala gwe yayaliridde edda asooke alye omuyembe gwe.\nOlw’okuba kiba kizibu omusajja okutuula nga tagaziyizza maggulu, n’omukyala ky’akola ng’ajja amutuula wakati mu magulu oba ng’amutunuddemu oba amukubye mugongo.\nMu mbeera eno, omuyembe gugenda okutuuka wakati ng’akamasu kaakwasizza dda.\nKyokka kino ne bwe gutaba muyembe osobola okukozesa ebintu ebirala ng’ omucungwa, apo, oba ekyokunywa kyonna ekikwanguyira.\n4. AKAKODYO K’ENTUULA\nKano akakodyo kakozesebwa nnyo abawala abakyanoonya abatera okubeera mu bifo ebisanyukirwamu nga mu ndongo, ku mbalama z’ennyanja n’ebirala.\nN’osanga ng’omuwala atudde ku ntebe atunudde mu basajja naye ng’engeri gy’azannyisaamu amagulu eriko obubaka bw’etuusa eri abasajja.\nKino omukyala omufumbo naawe osobola okukikola n’otega akamasuko naddala ssinga oba oyambadde olugoye nga lulagako katono ku bisambi, n’otuula mu maaso ga balo n’otandika okuzannyisa amagulu mu ngeri ey’essimbo ng’olinga amugamba nti nina ekinsiiwa mu magulu ekyetaaga okutakula.\nOlw’okuba kano katwalibwanga nti kakodyo omukazi k’asobola okuyitamu okubaako ky’atuusa eri omusajja ky’ova olaba kiba kivve omuwala okutuula ng’atunudde mu ssezaalawe kuba kiyinza okumuleetera okulowooza ebirala mukamwana ne bw’aba nga ddala mu butuufu tabiriiko.\nAkawoowo nako kakozesebwa nnyo abawala abato okusikirizza omusajja kuba amazima mulimu omukazi oba omuwala akutega kapafyumu nga toyinza kumuyitako n’otasikirizibwa kutunula mabega.\nKino abakyala balina okukimanya nti ne bw’oba tolina gy’olaga tekiriimu sitaani kwekuba kawoowo, kuba abasajja empunya y’omukyala yokka emulowoozesa ebirala.\nNaye n’abasajja beetaaga okubikka ku maddu. Bw’oba osanze akawala akeekubuye akawoowo akasikiriza, mu kifo ky’okukaganza, waakiri kabuze ekika ky’akawoowo ekyo okagulire omwagalwa wo.\n6. ENTUNULA N’ENJOGERA.\nOkwagala wabaawo emmanduso kwe kuva. Waliwo abasajja ng’enjogera yokka emutengula. Olw’olumu omukyala kyetaaga n’oyogerako ng’osimba amannyo mu ddoboozi lya sitIiriyo, mazima munno ne bw’anaaba tatenguka munaagenda okutuuka emboozi wakati ng’amalusu amira muganda.\nKu njogera bwetyo bw’onoogattako entunula gye bayita ey’ekimbejja,( eno omusajja bw’omutunuulira mu mmunye ate ng’olinga atya omutunulamu) ssaako okukwatakwata ku maaso nga bw’ogakunya oluusi gamyukiridde n’okumyukira mazima omusajja okuggyako ng’aliko ekitali kituufu ayinza obutakulinda nakuva mu ddiiro we mutudde.\nKino osobola okukikola mu ngeri bbiri. Bw’oba olina eddobbozi osobola okuyimba akayimba k’omukwano ate atalina ddoboozi sseeneekerevu osobola okuteeka obuyimba bwo ku leediyo n’oyisaawo obubaka bw’ekyo ky’oyagala.\nWaliwo abawala oba abakyala abamu ng’ekikula kye kyennyini kitega akamasu,\nokugeza omukyala omunene osobola kunyeenyaamu katono ekiwato omusajja n’atengukirawo, ogenda okulaba ng’abadde\nayogerera waggulu atandise okumira amangota nga bw’adoodoomya eddoboozi.\n9. OKUSSAAWO EMBEERA Y’OBUZANNYO BWA ‘JANGU ONKWEKULE’\nBw’aba akomyewo mukube ka peeke ku ttama ,aba akyawoza, ‘... nze bino sibyagala..’ ng’abamu bwe batera okweyisaako ng’eno ate omuwa akafuba, anaagenda okumaliriza\nokuggya engatto mu bigere ng’ekisala budde mwakimaze dda.\nOmusajja ono buli lw’anaddanga tandika okussaawo akazannyo akapya, okugeza, olumu osobola okumuyita nga weefudde alina ky’amugamba n’omugamba nti, “..bbebi mbadde njagala kuwulira ku ddoboozi lyo..\n.“ Kino kijja kumukuuma ng’amwenya buli lw’akulowoozaako ng’agamba nti, wabula omukyala ono!!, Kyokka n’abasajja balina okukomya okukaabanga obwavu buli lwe bakomawo awaka, kubanga kino kyogera okumalamu omukazi amaanyi n’essuubi ly’omukwano gwammwe n’alaba nga liseebeengerera.\nKituufu abakyala balina kuweebwa nga bwe baakikwata, kyokka naawe omukyala osobola okuyita mu kutona n’otega akamasu ko ate ne kakwaasa.\nGula kasswiiti oba onoge akamuli ku nsikko, omusajja bw’adda mugambe, “..bbebi zibiriza nina kye nkugamba omuteeke akamuli mu ngalo omugambe funnya bw’anaazibula nga kamuli ky’ajja okusooka okukola kukakuba era awo mu njogera y’ekyejjo oyinza okumwanukula nti ,“... Mwana ggwe Peter bw’otyo bw’okoze...”\nNkukakasa olw’obutayagala kukunyiiza y’ajja okukalondayo gy’akakasuse ate nga musanyufu era gye binaggweera nga muli mu mapenzi awo anti ng’akamasu ko kwakwasizza.\nTewali bbeere litasoboka ‘kubiipinga’ ne bwe liba lyagwa ng’abakyala abamu bwe batera okwekwasa. Ebbeere bweriba lyagwa osobola ‘okulipaakinga’ bulungi mu kaleega, omusajja n’atunula ku kifuba kyo naddala we gakolera ennyukuta nga eya “V” n’atayoya kukwambula alituukeko.\nEbbere eryagwa ng’obadde olipaakinze bulungi omusajja atuuka mu buliri n’alivuubiika nga tategedde nti lyeliri eribadde lifaanana nga kondomu gye bayiyeemu amazzi.\nOmukyala ky’oba okola funa akaleega mu langi encamufu oyambalireko akawale k’omunda nga nako kafaananya langi ng’akaleega, olwo oyambale akateeteeyi akakukwata obulungi, naddala nga ffiga yo ogyesiga. Ffiga bw’eba tenyumira bikukwata, yambala akagoye akatangaala, oba akatimba olyoke olumbe.\nNkakasa nti omusajja ajja kukukubako eriiso limu ery’okubiri ojja kulaba nga limyuse okukira ery’endegera, era tayinza butakutwalako Namboole omulambuze amasaza ga Buganda. Ojja kwesanga ng’omulambuzza n’ag’e Bunyoro nga n’amafuta gaayo ogamugabidde agasime nga bw’asiimye.\n12. ENSIIBULA Y’OMUSAJJA NG’AGENDA OKUKOLA\nEkiseera oba obudde obusembayo ng’osiibula omusajja kikulu nnyo kuba bwe busalawo omusajja okubeera ng’akulowoozaako oba nedda.\nBuli lunaku kyandibadde kirungi okusiibula omusajja ng’omulese alina ky’agenda okusiibako ng’alowoozaako.\nOkugeza oyinza okugera ng’afuluma agenda ku makya n’omukuba akawuna bw’olaba ayagala okukakuddiza n’odduka n’osibawo ennyumba n’agenda ku mirimu ng’akimanyi nti alina ebbanja lyo ery’okukuddiza akawuna era waddira kwe mutandira ne guttuka buto.\nOmukyala yenna tayingira buliri ng’ali bukunya nga bwe yazaalibwa. Wabula kino tekitegeeza kwekapika ngoye.\nEkyambalo ky’omukyala mu kisenge buba butiiti. Omukyala obutiiti ky’okola obukwata n’obutereka mu buliri ku ludda lwe yeebakako.\nBw’olaba omusajja ng’ayingidde obuliri, olwo n’omusaba okuggyayo ku bintu byo. Wano kunuukiriza obisikeyo. Kino bw’onookikola, ojja kwesanga ng’omuyisizzaako amabeere ate nga gabuguma.\nBw’omala okubuggyayo kyuka ng’omukubye omugongo olyoke obwesibe olwo okyuke omutunuulire. Munno bw’anaaba mulamu bulungi, onooba tonnabugumya buliri ng’emikono gyatandise dda okuyitihhana, kubanga omusajja bw’anaakubamu obufaananyi bw’obutiiti obumasamasa n’agattako ebbeere lye wamuyisizzaako tayinza kusigala kye kimu.


Bukedde Online - Owa NRM gwe baakuba emisumaali ayagala poliisi enoonyereze ku baamukolako effujjo\nBebe Cool awadde abavubuka b'e Gomba obukadde 53 ez'okweggya...\nRema yagambye nti buli mukazi yenna yetaaga kubeera n'omusajja...\nPeter Ssematimba atudde ebigezo bya S.6\nMuzaata alabudde abasajja abakandaaliriza abakazi; Tujja kubabaggyako...\nRema ne ssenga batandise okubakolako\nAbadde akola ku ssundira ly'amafuta anoonyezebwa...\nKasumba yagambye nti, abaamukuba emisumaali tabamanyi kyokka bwe baali tebannamukuba misumaali, yasooka kufuna kutiisibwatiisibwa nga bamulabula okukomya okwambala enkoofiira ya NRM.\nKasumba ng'alaga dayirekita wa ISO, Col. Frank Kaka Bagyenda ebibatu mwe baayisa emisumaali. Mu katono bw'afaanana.\nBya JOSEPH MAKUMBI\nOMUVUBUKA Baker Kasumba omusuubuzi w’omu Kampala ku kizimbe kya Jesco ku luguudo lwa Namirembe gwe baakuba emisumaali mu kibatu yategeezezza nti ayagala ebitongole by’ebyokwerinda binoonyereze ku bantu abaamukolako effujjo lino kubanga obulamu bwe buli mu matigga.\nKasumba okwogera bino, yasoose kusisinkana dayirekita w’ekitongole ekikettera mu ggwanga ekya ‘Internal Security Organization (ISO)’ Col. Frank Kaka Bagyenda wiiki ewedde n’amubuulira embeera gyalimu okuva lwe baamukuba emisumaali mu bibatu nga August 28, 2019.\nOno agamba nti okuva ku kyalo ewabwe, famire yaabwe yonna bawagizi ba NRM naye bwe yajja mu kibuga, yasanga omulembe gw’enkoofiira z’ebibiina gwe guliko n’agulayo emu nti kyokka buli eyamuyitangako ng’amuvuma.\nAgamba nti waliwo omusajja gw’asinga okujjukira eyamulumba n’amugamba nti, yamulabula dda okukomya okwambala enkoofiira ya NRM naye tawulira n’amugamba nti, tamunenya ku kinaddirira kubanga ne bw’anaaba addukidde mu kyalo gye bamuzaala ajja kumulumbayo.\nKasumba omutuuze w’e Kawempe yagambye nti, olunaku lwe baamukuba, yali annyuse ng’adda waka kyokka n’asalawo okuyitirako ewa nnyina ku Kaleerwe kyokka aba tannatuuka mu ttaawo, abantu ne bamukwata.\nYagambye nti, yalaba abasajja bana abaamuvumbagira ne bamuwalula ku ttaka ng’omu bw’amugamba nti, ‘twakulabula dda naye towulira’.\nYagambye nti, yali alowooza baagala ssente n’abagamba nti nnina ssente muzitwale mundeke ne bamutegeeza nti, ‘tetwagala ssente zo’.\nAgamba baamugalamiza ebibatu ku ttaka ne batandika okukoona nti kyokka tajjukira ngeri gye baamukuba misumaali. Kasumba baamukuba emisumaali ena yinsi mukaaga mu bibatu ne bamuteerako enkoofiira ye eya NRM abakazi abaali banoonya omwana wabwe eyali abuze we baamusanga ne bayita poliisi.\nYagambye nti, abantu boogedde bingi ku kyamutuukako omuli n’okugamba nti ye yeepangira abantu ne bamukuba emisumaali ng’ayagala okufuna ssente za Museveni ekitali kituufu.\nKaka bwe yatuukiriddwa yagambye nti, kituufu Kasumba yabatuukiridde ng’akaaba obulumi mu mikono n’asaba banoonyereze kubanga ayagala afune obwenkanya ku kyamutuusibwako.\nCol. Frank Kaka Bagyenda\nKasirye Ggwanga aweze okulwanyisa abanene abasaanyawo ebibira\nKirumira alumbye akakiiko k'eddembe ly'obuntu ku bya Kayihura\nBy’olina okwetegereza ng’oteeka amasannyalaze mu nju\nBebe Cool awadde abavubuka b'e...\nRema yagambye nti buli mukazi yenna...\nRema yagambye nti buli mukazi yenna yetaaga kubeera n'omusajja gw'ayita omwami we ebyaddala\nPeter Ssematimba atudde ebigezo...\nOmubaka wa Busiro South Paasita Peter Sematimba atandise okukola ebigezo bye ebya S6 ku ssomero lya Minister JC...\nMuzaata alabudde abasajja abakandaaliriza...\nMuzaata alabudde abasajja abakandaaliriza abakazi; Tujja kubabaggyako tubawe abeesobola\nLaba engeri Rema gye yafaananye...\nLaba engeri Rema gye yafaananye nga Malaika ng'ayanjula Hamza


Bukedde Online - ‘Nze ebya laavu nabivaako nneekubira muziki gwokka’\nAmasomero agatannafuna bigezo bya PLE gasattira...\nBW’OBA onyumya n’omuyimbi w’ennyimba za laavu David Lutalo emboozi ye ewooma era mubeera mu kuseka n’okukuba obukule. Kyokka bw’omubuuza ku by’obufumbo ng’asirikamu.\nAnnet Nakate , David Lutalo, Kayibanda ne Ssuuna Ben. Beesunga kugenda ku Hotel Africana.\nEkiddako kukutegeeza ng’ebya laavu bwe yabivaako nga kati yasigala kukuba muziki n’okusanyusa abantu era ku Lwokutaano nga January 31, 2020 agenda kubeera ku Hotel Africana ng’abakubira omuziki.\nWadde Lutalo alina abaana mu Sharon Walukagga, ebibye n’omukyala ono byafuuka bikadde nga kati amaanyi yagazza ku kunoonya ssente n’okuwa abantui essanyu.\nEssaawa eno y’omu ku abayimbi abakwatiridde ekisaawe ky’okuyimba.\nATEGESE EBBINU LY’ENDONGO\nKu Lwokutano nga January 31, 2020 ategese ekivvulu ekiggulawo omwaka kye yatuumye ‘‘David Lutalo Live in Tugende Concert’’ ku Hotel Africana mu Kampala.\nAgamba nti akikoze okusanyukira awamu n’abawagizi be okubakulisa omwaka omukadde n’okubaagaliza omupya 2020 omulungi n’okubasiima olw’obuwagizi bwe bamuwadde ebbanga lyonna.\nEggulo ku Lwokutaano yakyaddeko ku kkampuni ya Vision Group efulumya ne Bukedde abatadde ssente mu kivvulu kino gye yasisinkanidde abakozi ab’enjawulo omwabadde ne Robert Kabushenga agikulira n’abeebaza olw’obuwagizi bwe bamuwa naddala mu kutumbula myuziki we n’okumanyisa abantu ebimukwatako nga bayita ku mikutu gya Bukedde ffamire egy’enjawulo.\nAYOGEDDE KU BYA CHOZEN BECKY\nBwe yabuuziddwa ekyamwawukannyizza n’omuyimbi Chozen Becky gw’abadde akolagana naye omwaka oguwedde, yazzeemu nti endagaano yaabwe yali ya kumuyambako kaseera buseera nga bwe yeetereeza n’okufuna abantu abalala baasobola okukola nabo.\nOkuyingira ku Hotel Africana osasula 20,000/-, 50, 000/- ate 3,000,000/- emmeeza. Ku Lwomukaaga ali ku Colline Hotel e Mukono ate ku Ssande Luweero mu kisaawe ng’eno bwe yeetegekera olunaku lw’abaagalana ku Freedom City nga February 14, 2020.


Bukedde Online - Wuuno 'mutabani wa Nabbi Kakande' atabulira abayimbi omuziki\nJOB Kayanja y’omu ku ba pulodyusa abeekoledde erinnya. Wadde abayimbi tebakyakola olw’omuggalo gwa ssennyiga omukambwe, ye yasigala akola anti abayimbi basiiba mu situdiyo ye nga bakola nnyimba okwetegekera ekiddako.\nKayanja ng'ali mu situdiyo ye.\nJOB Kayanja y'omu ku ba pulodyusa abeekoledde erinnya. Wadde abayimbi tebakyakola olw'omuggalo gwa ssennyiga omukambwe, ye yasigala akola anti abayimbi basiiba mu situdiyo ye nga bakola nnyimba okwetegekera ekiddako.\nKayanja abamu gwe bayita mutabani wa Nabbi Kakande.\nOno okuyimba n'okukuba ebivuga yabiyigira mu kkanisa ya Nabbi Kakande e Wandegeya ku Bbiri gye yasooka okukolera wadde ne mu kiseera kino akyakolerayo. Bino bimuyambye okufuna omulimu mwaggya ssente, okuwa abantu emirimu n'okukolera abayimbi ennyimba ezibakoledde ssente, okusomesa n'okulyowa abantu emyoyo.\nKayanja abamu gwe bayita ‘'mutabani wa Nabbi Kakande'' ye nnannyini situdiyo ya J.O.B Records Music Studio e Makerere Kavule ku Bombo Road mu maaso g'essundiro ly'amafuta erya Total. Yategeezezza nti omulimu gw'okutabula omuziki n'okukwata ennyimba yagutandika mu 2007.\nAbazungu abaali bakolera Nabbi Kakande be baamukwata ku mukono oluvannyuma lw'okumulabamu ekitone. Bwe yakung'anyawo ssente n'akola situdiyo eyiye. Yasooka kukolera Queen Bella ennyimba nga: Kikiri, Wakooli, Negiriisa, Endigi, Walai n'endala ezaamutunda ebiseera ebyo. Kuno yazzaako abayimbi abalala nga Kidfox gwe yakolera ennyimba: Veteran ne Busu ate Jamal n'amukolera ‘Omwana ono'.\nYe Navio yamukolera: Competition, Ye ggwe ne Embukuuli, Cindy Ssanyu ne bakola Party, Mateeka, Ndi mukodo, Bintabula, Zalawo n'endala. Atera n'okukola n'aba Swangz Avenue ng'abayambako mu bintu eby'enjawulo. Kyokka n'omuziki gwa Yesu tagusuuliridde era akozeeko n'abayimbi nga Nakato eyeeyita Nakie, Luther T ne Patricia Mujungu.\nOkutabula omuziki agattako okukola nga (yinginiya w'amaloboozi) mu bivvulu bya Nabbi Kakande ebibeera mu bisaawe ebinene nga Namboole. Kayanja mutabani w'abagenzi Mark Nyombi ab'e Kabowa okumpi n'essomero lya St. Anne.\nYasomera ku St. Anne e Kabowa, St. Kalemba Nazigo, St. Mary's Kitende n'oluvannyuma n'agenda e South Africa gye yakugukira mu kutabula omuziki. Kayanja agamba nti mu kiseera kino yakwataganye ne banne ne batandikawo enkola y'okusomesa abantu okuyimba n'okukwata ennyimba ku ntambi.\nWandegeya ku Bbiri\nEngeri Yiga gye yakozesa Kalondoozi okukwata abantu obwongo\nCranes etutte CECAFA n'ayozaako Bannayuganda amaziga ga Golola


Bukedde Online - Abawakanya Besigye baagala kutandika kibiina\nTuli beetegefu okwetondera Lt. Gen Gutti...\nEngeri okukyusibwa kwa Julius Luyima gye...\nABABAKA ba Palamenti aba FDC abawakanya Patrick Oboi Amuriat ne Dr. Kiiza Besigye bakkaanyizza nti bagenda kutandika ekibiina ekirala. Ababaka 29 ku 38 aba FDC abali mu Palamenti baatuuzizza olukiiko olwakubiriziddwa Winfred Kiiza, abadde akulira oludda oluvuganya Gavumenti ne basalawo okutandika ekibiina ekiggya kuba gye bali babalaze nti tebabaagala.\nEnsonda okuva mu lukiiko olwatudde eggulo ku Palamenti zaategeezezza nti bakkaanyizza nti bagenda kulekeraawo okuwaayo 500,000/- buli mubaka z’abadde awa ekibiina buli mwezi. Baakirabye nti ssente zino bwe bongera okuziwaayo ate zijja kweyambisibwa ababalwanyisa ku kitebe e Najjanankumbi.\nOmwezi babadde bawaayo 14, 500,000/- bonna awamu. Ababaka abaaweebwa obwaminisita mu Gavumenti y’ekisiikirize n’obwassentebe bw’obukiiko, kyasaliddwawo nti bonna balina okulekulira ebifo byabwe naye nga bakikola omu ku omu.\nMu 2020 kyasaliddwawo nti lwe bagenda okuyingira ekibiina kyabwe ekiggya nga bali wansi w’obukulembeze bwa Winnie Kiiza. Wadde nga waliwo ababaka abaabadde baagala balangirire ekibiina mu kiseera kino, kyokka baawabuddwa nti kino kibeera kitegeeza nti bafiirwa ebifo byabwe.\nEkyabasazizzaawo omwaka gwa 2020, lwa nsonga nti omwaka oguwedde Palamenti yakola ennongoosereza mu mateeka agasobozesa omubaka okukyusa okuva mu kibiina ekimu okudda mu kirala bw’abeera mu mwaka ogusembayo mu kisanja.\nOkuva pulezidenti wa FDC, Amuriat lwe yalangirira abakulembeze abaggya mu Palamenti azze afuna okuwakanyizibwa okuva mu babaka b’ekibiina abamu. Elijah Okupa (Kasilo) yavaayo ku Mmande n’ategeeza nti basobola bulungi okutandika ekibiina ekiggya.\nYategeeza nti FDC kye yali ekola okweggyako ababaka abataawagira Amuriat kyali kibi kubanga ababaka abasinga baalonda Mugisha Muntu ku bwapulezidenti. Enkyukakyuka ezaakolebwa zaaleeta Mubarak Munyagwa (Kawempe South) ku bwassentebe bwa COSASE, akakiiko akavunaanyizibwa okulondoola ebitongole bya Gavumenti.\nAmyukibwa Moses Kasibante (Lubaga North). Betty Nambooze (Mukono Munisipaali) mukiise mu Palamenti y’amawanga agaafugibwako Bungereza. Francis Mwijukye yalondeddwa ku bwa kamisona wa Palamenti ng’adda mu bigere bya Cecilia Ogwal n’abalala.\nEBY’OKULEMESA MUNYAGWA BABIVUDDEKO Wadde ng’ababaka baabadde beesomye okulemesa okulondebwa kwa Munyagwa n’abalala abaagudde mu bifo, oluvannyuma lw’okubataputirwa amateeka, baafundikidde bakkirizza nti tebalina kinene kye basobola kukolawo.\nEmu ku nsonga gye baabadde beesibyeko ey’okubeera nga bassentebe b’obukiiko bwa Standing Committee nga COSASE, PAC, LGAC ekisanja kyabwe kya myaka ebiri n’ekitundu. Kino kitegeeza nti baabadde balina kukyusibwa mu December wa 2018. Kyokka oluvannyuma lw’okwetegereza amateeka agabafuga, baakizudde ng’emyaka ebiri n’ekitundu gikwata ku kya kubeera mmemba w’akakiiko.\nKyokka obwa ssentebe omuntu asobola okukyusibwa ekiseera kyonna. Eno y’ensonga lwaki ne NRM yakyusa Muhammad Nsereko (Kampala Central) okuva ku bwassentebe bwa Equal Opportunities ng’emyaka ebiri n’ekitundu tekinnaggwaako. ABA NRM ABANYIIVU BABASUUBIZZA OKUBEEGATTAKO Ensonda zaategeezezza nti waliwo ababaka ba NRM abanyiivu naddala abaawakanya okukyusa Ssemateeka abaasuubizza okwegatta ku kibiina ekiggya ekigenda okutandikibwawo aba FDC.\nMuntu akwasizza Amuriat ofiisi n’amulabula ku ba FDC


Bukedde Online - Ababaka be bamponya okukubibwa Zaake-Nawangwe\nAbabaka be bamponya okukubibwa Zaake-Nawangwe\nLaba ekyabadde ku mukolo gwa Razia mwannyina...\nAbayizi bacamudde abantu mu kivvulu ky’ennyimba...\nAdded 3rd December 2019\nOMUMYUKA wa Cansala wa yunivasite ye Makerere, Polof. Bernabas Nawangwe ategeezezza akakiiko akakwasisa empisa nti ababaka ba Palamenti tebaba kumutakkuluzaako Francis Zaake (Mityana munisipaali) yali amukubira mu bantu.\nYasinzidde mu kakiiko akakwasisa empisa akakubirizibwa Clement Ongalo Obote (Kalaki) n’ategeeza nti Zaake yabulako katono okumukuba ekikonde\nera kyali kisa ky’ababaka abaamuwonya okukubwa.\nNawangwe yagambye nti wadde nga yaakayitibwa mu bukiiko bwa Palamenti emirundi egisukka 10, kyokka kye yagwako omwezi oguwedde yali takirowoozangako.\n“mu kiseera ky’okuteesa kyonna Zaake yansosonkerezanga ate teyakoma awo n’olukiiko ne bwe lwaggwa era yasigala anondoola wabweru nga bwansongamu engalo nti bwe siva Makerere yali agenda kwongera okukunga abayizi beekalakaase”.\nYagasseeko nti ekiraga nti yali amaliridde okumukuba , ababaka abaamala kumuboggolera nti; “Zaake tokikola” nga mu kiseera ekyo omukono gwe gwali gunaatera okumutuuka mu kyenyi.\nNawangwe yagambye nti yawulira ng’aswaziddwa nnyo ng’omuntu ow’obuvunanyizibwa era okuva olwo atya n’okugenda mu kakiiko ka Palamenti konna akalala.\nSipiika Kadaga ye yalagira akakiiko akakwasisa empisa okunoonyereza ku neeyisa ya Zaake omwezi oguwedde olwengeri egambibwa nti teyali yaabuvunanyizibwa gye yali yeeyisizzaamu nga bali mu kakiiko k’ebyenjigiriza. Baali babuuliriza ku kyali kiviiriddeko abayizi okwekalakaasa.\nKkooti esazizzaamu munisipaali mukaaga n'eragira n'ababaka baazo bave mu Palamenti\nMuwala wa Nyombi Thembo asaliddwaako omukono\nOmukazi awolerezza bba eyamuttidde muwala we: 'Baze temumuyita mutemu yabadde akangavvula mwana ng’omuzadde'\nMbadde waakufa mu myezi esatu - Omubaka Zaake


GIWUNYE! Ebipya bizuuse lwaki ekizimbe kya Ivory Tower e Makerere kikutte omuliro, Poliisi erangiridde kwetandikira mu bwangu - Galaxy FM 100.2\nPoliisi mu Kampala etandiise okunoonyereza ku kivuddeko omuliro ogusanyizaawo ekizimbe kya Ivory Tower, ekimu ku bisinga obukadde ku Yunivasite y’e Makerere.\nOmuliro gutandiise mu kiro ekikeesezza olwaleero era ebintu byabukadde bisanyiziddwawo omuli n’ebiwandiiko bya Yunivasite.\nOkusinzira kw’amyuka omwogezi wa Poliisi mu Kampala n’emirirwano Asp Luke Owoyesigyire, omuliro gutandiise ku ssaawa nga 6 n’ekitundu ez’ekiro era amangu ddala Poliisi neyitibwa bukubirire.\nOwoyesigyire agamba mu kiseera kino Poliisi esobodde okuzikiza omuliro era okunoonyereza ku kivuddeko omuliro ogwo kutandikiddewo mbagirawo.\nWabula amyuka Chansala ku Yunivasite y’e Makerere Prof Barnabas Nawangwe agamba nti Poliisi yatuuse mu budde okuzikiza omuliro kyokka nga tebalina mmotoka zisobola kusindika mazzi waggulu ku kizimbe.\nAgamba nti Poliisi yabazinyamwoto weyafunidde emmotoka esobola okusindika amazzi waggulu ku kizimbe, ng’omuliro gweyongedde okusasaana.\nProf. Nawangwe agamba nti ebiwandiiko byonna ku kizimbe omuliro gye gutandikidde bisanyiziddwawo era ekiteeberezebwa nti guvudde ku masanyalaze kuba gutandikidde mu siiringi.\nNawangwa ategeezeza nti kuno kusoomoozebwa kwamaanyi nga yunivaasite yeetegekera okuweza emyaka 100 era akakasizza nti ofiisi okuli y’ebyensimbi n’evunaanyizibwa ku bakozi zonna zaasaanyewo.\nAte akulembera abayizi ku yunivasite e Makerere (Guild President) Julius Katerega agambye nti offiisi ezisinga obukulu ku yunivasite omuli ekola ku by’ensimbi, okutereka ebiwandiiko, okubala ebitabo, omwogezi wa yunivasite zonna ziweddewo.\nIvory Tower eweddewo\nMungeri y’emu agambye nti ekizimbe kya Ivory Tower ekyazimbibwa mu 1941 ku bukulembeze bwa George C. Turner wakati wa 1939-46, kye kibadde ffeesi ya Yunivasite e Makerere era okusanawo, ekitiibwa kya Makerere kiweddewo.\nMungeri y’emu agambye nti omuliro gutandikidde mu offisi evunaanyizibwa ku bya ssente era ebiwandiiko byonna bifuuse vvu.\nWabula tukitegeddeko nti waddewo okunoonyereza okugenda mu maaso ku Yinivasite e Makerere ku bya ssente era waliwo n’okubala ebitabo okubadde kugenda mu maaso okuzuula engeri ssente gye zikwatibwamu n’okuzuula oba waliwo ssente ezabulankanyizibwa.\nAbatuunulizi b’ensonga bagamba nti Poliisi erina okunoonyereza ennyo okuzuula ekituufu ekivuddeko omuliro kuba bwe kiba kituufu nti waddewo okunoonyereza n’okubala ebitabo ku yunivasite, kisoboka bulungi nnyo omuntu yenna okuteekera ekizimbe omuliro, okusobola okusanyawo obujjulizi.\nWadde amyuka Chansala Prof. Nawangwe asuubizza okuzzaawo Ivory Tower mu bwangu ddala okusobola okukomyawo ekitiibwa kya Makerere, abakugu bagamba nti, kisoboka bulungi nnyo okwokya ekizimbe kuba y’emu ku ngeri ennyangu ey’okusanyawo ebiwandiiko ebiyinza okweyambisibwa mu kunoonyereza ku nsonga yonna ku Yunivasite.


Bukedde Online - Gavt. eyongezza omusolo ku ddagala eriva ebweru\nOmuwala eyabadde ne Massa nga beesanyusa...\nAbaalya ssente za Gavt' e Kayunga babakutte...\nMINISITULE y’ebyobulamu erangiridde nti gavumenti eyongezza emisolo ku limu ku ddagala eriva ebweru olw’okussa mu nkola ekiragiro kya Pulezidenti Museveni eky’okutumbula ebintu ebikolebwa wano omuli n’eddagala.\nMinisita w’eggwanga ow’ebyobulamu, Dr. Sarah Opendi ategeezezza nti ebika by’eddagala 37 ebikolebwa wano kizuuliddwa nti biri ku mutindo era obungi bwabyo bumala bulungi n’olwekyo emisolo gy’okukebera n’okukasa ebika by'eryo ebiva ebweru byongezeddwa.\nOpendi agamba nti okutandika ne August 1, ebika bino byayongezeddwa mu kampeyini ya gavumenti ey’okutumbula ebintu ebikolebwa wano.\nOmusolo gw’okukebera eddagala eriva ebweru n’okulikakasa gwongezeddwa okuva ku bitundu 2 buli 100 okutuuka ku 12 buli kikumi.\nYagambye nti minisitule okufaanana n'ebitongole ebirala yalagiddwa okuyamba okutumbula ebikolebwa wano okugeza eddagala ly’ekiddukano (Oral Rehydration Salts) bye byongezeddwa era kigenda kuyamba okukendeeza ku libadde liva ebweru okujja ku katale mu Uganda.\nKyokka omusolo gw’okukebera eddagala erituweebwa abazirakisa okuva ebweru gusigadde gwa bitundu 2 buli kikumi.\nOpendi agamba nti Pulezidenti yalagira Minisitule eno okuyamba abakozi b’eddagala aba wano n’abalitunda okukola emirimu.\nN’agamba nti kino kigenda kuyamba abantu okufuna eddagala eriri ku mutindo era nga kino kijja kuyamba n’okufunira abavubuka emirimu n’okuyamba eggwanga okweyimirizaawo mu by’eddagala.\nMinisitule era eragidde ab’ekitongole ekivunaanyizibwa ku by’eddagala ekya ‘National Drag Authority’ okulondoola eddagala lyonna eritundibwa mu Uganda okulaba omutindo gwalyo nti mutuufu.\nMu mwaka 2017/18 ekitongole kigenda kussa ensimbi ezikunukkiriza mu buwumbi busatu mu kifo ekikebera omutindo gw’eddagala ekya ‘National Quality Control Labaratory' okulaba ng’eddagala eritundibwa liri ku mutindo.\nUganda erinnye mu nsengeka z'okusamba omupiira mu nsi yonna


abeddira engonge tulina okubeera obumu - omutaka ssekirevu - Radio Simba, The Best Luganda Station in the World !\nabeddira engonge tulina okubeera obumu – omutaka ssekirevu\nOw’omutuba gwa Ssekirevu e Bulenge Busujju nga ava mu ssiga lya David Kitumba Jjemba Ssekirevu yakalaatidde ab’eddira Engonge bonna okubeera obumu basobole okulwanirira ekika kyaabwe n’okwewala okwewa ebitiibwa bitanabaweebwa.\nOmutaka Jjemba okwogera bino yabadde alaga omukulu w’ekika ky’Engonge omuggya Peter Kibuuka Mbobbo nga ono ava mu mutuba gwa Ssekirevu ng’omukolo gwabadde Matugga mu Ggombolola y’e Nangabo mu Disitulikiti y’e Wakiso.\nOmutaka Jjemba yagambye nti wadde Ssaabasajja Kabaka amanyi Mathias Kaboggoza bbo nga ab’omutuba gwa Sekirevu tebamumanyi ng’omukulu w’ekika kyabwe, kuba ava mu mutuba gwa Beenenya nga bbo ab’Engonge tebasobola kumukkiriza kubakulira.\nPrevious minisita aguddewo akatale k’ebisolo e ssembabule\nNext poliisi yezoobye ne mutabani wa Muhangi ku palamenti\nOdoi on postponement of NRM primaries.


Bukedde Online - Engeri Sudhir gye yatega Gavt. akalippo\nEyapangisiddwa okutta omuntu yasasuddwa emitwalo 20 gyokka!!\nSudhir ayagala bbanka ya Uganda enkulu emu...\nNNAGGAGGA Sudhir Ruparelia ayongedde okusiba Bbanka Enkulu enkalu, bwe kizuuse nti waliwo endagaano gye yakola ne Gavana Dr. Emmanuel Tumusiime Mutebile obutaggulwako musango ku by’okugwa kwa Crane Bank.\nBYA AHMED MUKIIBI, FAROOQ KASULE ne MICHAEL ODENG\nEndagaano eno Bukedde gye yafunyeeko kkoppi, yakolebwa March 20, 2017 wakati wa Bbanka Enkulu ku lwa Crane Bank ne Sudhir ku lulwe ne ku lw’abalina emigabo ne badayirekita ba Crane Bank n’essibwako omukono gwa Dr. Mutebile n’ogwa Sudhir.\nMu ndagaano eno eyitibwa Confidential Settlement and Release Agreement (CSRA), Sudhir yakkaanya ne Mutebile okusasula ddoola obukadde 60 (mu ssente za Uganda obuwumbi nga 215) z’agambibwa okuggya n’okufiiriza Crane Bank nga ssente ezo Sudhir yali waakuzisasulamu emirindu esatu.\nSudhir yalina okusooka okusasula ddoola obukadde 8 (eza Uganda obuwumbi nga 28) mu nnaku 30 okuva lwe baakola endagaano (March 20), addeko okusasula ddoola obukadde 10 (eza Uganda obuwumbi nga 36) nga Sudhir yalina okuzisasula mu nnaku 90 okuva lwe baakola endagaano (March 20).\nEndagaano eya CSRA era eraga nti bbaalansi owa ddoola obukadde 42, Sudhir yalina okuzisasula mu ngeri ey’okuwaayo ebizimbe n’ebyobugagga ebibalirirwamu ssente ezo (ddoola obukadde 42) eri Bbanka enkulu ng’ebizimbe n’ebyobugagga ebyo bimaze okubalirirwa n’okukkaanyizibwa enjuyi zombi nti ddala bigyamu ssente ezo.\nOkubalirira n’okukkaanya ku bizimbe n’ebyobugagga ebigya mu ssente ezo, kyakkaanyizibwa okukolebwa ttiimu eya Bbanka Enkulu ng’eri wamu ne ttiimu ya Sudhir nga kino kyakkaanyizibwako okukolebwa mu nnaku musanvu ng’endagaano ewedde okussibwako emikono.\nMu bizimbe n’ebyobugagga Sudhir bye yalina okuwaayo mwe muli ebyapa by’ettaka okuli amatabi ga Crane Bank ag’enjawulo wabula nga bisoose okubalirirwa ssente.\nBBANKA ENKULU ERI MU KATTU\nKati Bbanka Enkulu eri mu kattu olw’okumenya endagaano bwe yasazeewo okuggula omusango ku Sudhir mu kkooti y’ebyobusuubuzi ng’eyagala kkooti emuwalirize (Sudhir) okusasula obuwumbi 397 so nga kimenya endagaano gye baakola mu March 2017.\nKu muko ogwomukaaga, Bbanka Enkulu yakkaanya ne Sudhir nti endagaano eno (CSRA) esazeewo eggoye ku byonna era mu bujjuvu bwayo eggyeeyo ekiyinza okuba nga kibanjibwa Bbanka Enkulu ne Crane Bank eri Sudhir ne Sudhir gy’ayinza okubanja.\nKyakkaanyizibwako nti, tewali ludda lujja kuwawaabira lunnaalwo mu Uganda oba ebweru w’eggwanga era buli ludda lugenda kwesasulira ssente ezisaasaanyiziddwa mu kukola endagaano eno.\nBbanka Enkulu we yaggulidde ku Sudhir omusango, nga yaakasasula (Sudhir) ddoola obukadde munaana (eza Uganda obuwumbi nga 28) nga bwe kyali kikkaanyiziddwaako mu ndagaano eya CSRA) Wabula Dr. Mutebile yategeezezza gye buvuddeko nti Bbanka Enkulu okuddukira mu kkooti kyaddiridde Sudhir okugaana okusasula ssente nga bwe bakkaanya mu ndagaano.\nSudhir naye addukidde mu kkooti ku kya Bbanka Enkulu okumenya endagaano.\nBwe yabadde tannaggulawo musango ku Bbanka Enkulu, yasoose kussaamu kwewozaako kwe mu kkooti y’ebyobusuubuzi ku musango gwa Bbanka Enkulu Mu kwewozaako kwe, Sudhir ayagala kkooti obutaganya Bbanka Enkulu okumuggulako emisango kubanga baakola endagaano.\nSudhir ayagala Mutebile n’omumyuka we, Louis Kasekende babeere abajulizi be mu musango guno.\nSudhir ayise mu bannamateeka be aba kkampuni ya Kampala Associated Advocates nga bakulembeddwaamu Bruce Musinguzi ne Elison Karuhanga.\nMu kwewoozaako kwe, Sudhir yasabye kkooti eragire Bbanka Enkulu emuliyirire obuwumbi 29 n’okumuddizza ebyapa bye n’okumuliyiriira ne ssente z’asaasaanyirizza mu musango.\nEnjuyi zombi zaamaze dda okuyungula balooya baazo abagundiivu.


Bukedde Online - Dr. Kigozi alaze emirimu eginaafuna mu 2014\nOmuggaga agabidde omupakasi maama w'abaana\nNGA tutandika omwaka gwa 2014, buli muntu alina pulaani oba ebintu bye yandiyagadde okukola mu mwaka ogujja nga byamulema mu guno oguggwaako olw’ebbula ly’ensimbi n’ebizibu ebirala.\nEkibuuzo ekiri ku mumwa gwa buli muntu, kiri nti ssente zinaava wa?, Kiki ky’osobola okukola okulaba ng’ofuna ssente okuyita mu mwaka guno obulungi wamu n’okutuukiriza ebirooto byo.\nOmukugu mu byenfuna Dr. Maggie Kigozi akuwadde ebintu by’osobola okukola omwaka guno oleme kuguyita lyaka wabula gubeere ogw’obuwanguzi gy’oli.\nOkulima tekukwetaagisa kubeera na ttaka liryo wabula osobola okupangisa omuntu n’osobola okulimirako ate n’ofuna amagoba era abakikoze bangi basobodde n’okugula ettaka eryabwe.\nEbintu ebikula amangu mulimu enva endiirwa nga nakati, ebbuga, emboga nga bino bya ttunzi.\nEnnaku zino abantu bettanira nnyo okulya enva endiirwa nga bw’obeera ozirimye tojja kwejjusa.\nEnnyaanya, bbiring’anya , entula n’ebivaavaava ebirala birungi okulima kubanga bitwala ebbanga ttono ate tebidiba. Osobola okusimba kasooli n’ebijanjaalo bino birungi okulima kubanga bwe batabigula nga bibissi osobola okubikaza.\nOsobola n’okusimba olusuku kubanga omwaka gugenda okuggwaako ng’otandise okunoga ssente. Ekirungi ku lusuku osobola okusimba ebijanjaalo mu bitooke ne bikula bulungi olwo omwaka ne gukutambulira bulungi.\nOsobola okulunda enkoko ng’omulunzi w’enkoko tafiirwa ng’oggyeeko okufunamu amagi enkonko ezitunda n’ofunamu ensimbi.\nWabula ekisinga obukulu kulaba ng’enkoko zirabirirwa bulungi okusobola obutabulwa katale.\nAbagamba nti bwe bamala okulunda enkoko babulwa akatale, Dr. Kigozi agamba nti kyandibadde kirungi okutuukirira aba wooteeri oba kkampuni ennene.\nTotya kwegenderayo kubanga babeera banoonya enkoko ate n’abalunzi nga nabo banoonya babagulako.\nAbalambuzi buli olukya beeyongera okujja mu Uganda. Ebintu bye baagala mulimu eby’emikono ng’emikeeka, obutulako ebikopo n’amagiraasi, eby’omu bulago ebikoleddwa mu mbira ezaffe ezirimiddwa wano.\nWaliwo ebifo ebyobuwangwa ebyetaaga okulongoosa mu bifo eby’enjawulo olwo ne mu biranga abalambuzi ne batandika okubikyalira. Okugeza mu Buganda mulimu ebifo bya Bassekabaka mu bitundu eby’enjawulo ebisobola okufuuka eky’obulambuzi.\nAbantu abaliraanye ebifo bino bafunamu nga batunda ebintu bye bakolera mu maka gaabwe ate n’okutunda eby’okulya omuli ebibala ng’amenvu, amapaapaali n’ebirala.\nWaliwo abalina ennyumba ezaali eza famile nga mu kiseera kino abaana tebakyaliwo. Ennyumba eno osobola okugirongosa n’osuza abalambuzi.\nOyinza okukiraba ng’ekizibu kyokka kisoboka era abantu bangi abakikoze ne bafunamu ensimbi.\nEnnaku zino abantu abamu abajja kuno okulambula baba baagala bapangise nnyumba nnamba kasita obateerawo obukuumi obumala nga tewali agenda kubatawaanya.\nBino bikulu nga tonnatandika kukola:\nOlina okusooka okufuna okutendekebwa oba okusomesebwa mu mulimu gw’ogenda okukola.\nOkusoma bakwanguyiza kubanga waliwo omisomo egy’ennaku ettaano egitegekebwa, ng’ogenda okugivaamu ng’otegedde ekintu ky’ogenda okukola. Eikirungi mu misomo gino bakubuulira akatale gye kali wamu n’engeri y’okukuuma ebintu byo nga biri ku mutindo.\nEbimu ku bitongole ebisomesa mulimu; Uganda Investment Authority, Enterprise Uganda, Uganda Revenue Authority, Uganda Change N’ebirala.\nDr. Kigozi agamba nti waliwo emirimu emirala gyatayogeddeeko kyokka bw’ogenda okusoma n’ozuula nti kye bakugamba kisoboka ate nga n’akatale weekali tewali nsonga ekugaana kugenda mu maaso.\nMwezze buggya mu bikolwa ne Yesu azaaliddwa


Bukedde Online - Ekivvulu kya Chameleon kimugasse ne baganda be bwe baludde nga tebalima kambugu\nEkivvulu kya Chameleon kimugasse ne baganda be bwe baludde nga tebalima kambugu\nChameleon atiisizza okuwang'anguka\nTaata n''omwana battiddwa mu ntiisa\nAdded 3rd May 2015\nEkivvulu ky’omuyimbi Joseph Mayanja amanyiddwa nga Dr. Jose Chameleone ng’atongoza oluyimba lwa ‘Wale Wale’ kimugasse ne baganda be, bwe baludde nga tebalima kambugu.\nBya JOSEPHAT SSEGUYA NE KIZITO MUSOKE\nEkivvulu kino kyabadde ku Kyadondo Rugby Grounds, mu kiro ky’Olwokutaano era ng’abadigize baakijjumbidde. We zaaweredde essaawa 3.30 ez’ekiro nga kikubyeko. Wadde Chameleone abadde akola ebivvulu kyokka obutafaanana nga bulijjo, ku luno baganda be, abaamwekutulako baamwegasseeko, ng’ajaguza okuweza emyaka 15 mu kisaawe ky’okuyimba.\nPius Mayanja (Pallaso) ye yasoose okutuuka ku siteegi abantu ne bamwaniriza n’emizira. Ng’alinga ayagala okujjukiza abantu, yayogedde ku mukuluwe nga bw’ali omuyimbi asinga mu mawanga g’obuvanjuba bwa Afrika. Oluvannyuma Weasel (Douglas Seguya) naye yatuuse naye n’ayimba.\nEKIVVULU KYATANDISE KIMPOOWOOZE\nEkivvulu kyatandise ssaawa 1.00 ey’akawungeezi mu butongole, naye we zaaweredde essaawa 2.00 ng’abantu bakyali batono ekyatiisizza abamu ku bawagizi obwedda abawulirwa nga bagamba nti, “owange abantu nga tebawera, mutabani tabeera nga yabatutte bonna!” Baabadde boogera ku King Saha eyatongozza ku lunaku lwe lumu. Kyokka oluvannyuma abantu baayiise era ku ssaawa 3.30 nga kikubyeko.\nKyokka n’ekivvulu kyennyini kyaluddewo okucamuka, ng’abayimbi ab’amannya tebalabika ku siteegi, okutuusa Nince Henry bwe yalinnye ku siteegi ku ssaawa 2:50, olwo ne kifunamu ku bulamu. Oluvannyuma abayimbi okuli; Big Eye, King Michael, Ragga Dee, Ziza Bafana, Bobi Wine ne Pr. Wilson Bugembe baasanyusizza abantu era abadigize ne batandika okuzina.\nBAAKAABIDDE AK 47\nBaataddemu vidiyo y’oluyimba lwa AK47 “Tugende Tukikolemu”, abawagizi ne basiriikirira, era abamu nga Judith Heard ne Daniella (muka Chameleone) baalabiddwa nga bakulukusa amaziga.\nPasita Wilson Bugembe bwe yalinnye ku siteegi, yategeezezza nga Chameleone bwe yamusabye obutava ku siteegi nga tasabidde bayimbi ba Uganda abasusse okufa, ekintu naye kye yakoze.\n“Okuva olwaleero kinajjukirwa nti abantu ba Katonda baamusaba, era okufa ne kukoma mu basereebu, abayimbi, bassita, bannabyabufuzi ne bannaddiini. Teri kuddamu kufa,” Bugembe bwe yasabye.\nEbifaananyi byonna bya Josephat Sseguya\nPosted by Bukedde on Saturday, May 2, 2015\nAbawanguzi b'eza Afrika bafunye ebirabo\nOwa Select Garmets bamuwambyeko emmotoka\nPeneti ya Arsenal yabadde ntuufu nnyo\nSsentebe mpangiraayo omudaala!\nBright Stars ejulidde


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Makko 1\nEnjiri nga bwe Yawandiikibwa\n1 Entandikwa y’Enjiri ya Yesu Kristo, Omwana wa Katonda.\n40 Awo omugenge* ekigambo ekyakozesebwa mu Luyonaani kitegeeza endwadde zonna ez’olususu, si bigenge byokka n’ajja eri Yesu ne yeegayirira ng’afukamidde mu maaso ge, n’amugamba nti, “Bwe kuba nga kwe kusiima kwo, oyinza okunnongoosa.” 41 Yesu n’amusaasira, n’agolola omukono gwe, n’amukwatako, n’amugamba nti, “Nsiimye, longooka!” 42 Amangwago ebigenge ne bimuwonako, n’aba mulongoofu. 43 Awo Yesu n’amukuutira nnyo n’amusiibula, 44 ng’agamba nti, “Kino tokibuulirako muntu n’omu, wabula genda weeyanjule eri kabona, oweeyo n’ekirabo Musa kye yalagira okuweebwangayo, okuba obujulirwa gye bali.” 45 Naye omusajja n’atandika okwogera ku ebyo ebyamubaako, n’okubibunyisa. Yesu n’atasobola kuyingira mu kibuga mu lwatu, naye n’abeeranga mu bifo ebyekusifu. Abantu ne bajjanga gy’ali okuva mu njuyi zonna.\n*1:40 ekigambo ekyakozesebwa mu Luyonaani kitegeeza endwadde zonna ez’olususu, si bigenge byokka